Apakah cukai vape lebih penting daripada nyawa rakyat?

0

BANGI, Rabu – “Adakah nilai nisbah kutipan cukai bersamaan dengan 40 sen satu mililiter itu berbaloi dengan impak kepada kanak-kanak yang mungkin menjadi ketagihan nikotin pada masa akan datang?

“Adakah wajar jumlah 40 sen yang kita kutip itu dan menggantikannya dengan nyawa kanak-kanak buat masa sekarang?”

Itu persoalan yang dilemparkan Pakar Kesihatan Awam, Dr Mohammad Farhan Rusli susulan keputusan kerajaan melaksanakan cukai ke atas penjualan cecair vape untuk rokok elektronik berkuat kuasa pada 1 April lalu.

Dr Farhan yang mengulas kenyataan itu ketika dihubungi
TV Pertiwi
 hari ini menjelaskan, sebelum perkara tersebut dilaksanakan, kerajaan sepatutnya menggubal undang-undang bagi mengawal selia cecair yang mengandungi nikotin ini.

Artikel berkaitan

‘Bila saya jadi PM, saya tak mahu zalim, nafikan hak rakyat…’- Anwar

Kerja Pembersihan Dijalankan Pasca Banjir

RM50 juta bantu tingkat keupayaan JBPM hadapi banjir

Pemecatan Tajuddin Satu Amaran – Penganalisis

Noh Omar mungkin sertai PN – Azmin

“Ini sebenarnya perkara yang paling ketara sekali dan amat kita risaukan, kalau kita nak cerita tentang vape, rokok semua tu lebih besar tetapi sekarang apa yang sedang berlaku, tiada undang-undang atau akta untuk mengawal daripada bahan-bahan nikotin ini daripada dijual kepada sesiapa.

“Boleh diiklankan kepada sesiapa sahaja, dibawa dan disimpan oleh sesiapa. Jadi, ini bermakna ada kanak-kanak yang berumur tujuh atau sembilan tahun ingin membeli cecair vape itu, tidak menjadi kesalahan dari segi undang-undang sekarang kerana kita ada jurang dalam perundangan, ini membimbangkan,” katanya.

Situasi itu juga dikatakan antara sebab mengapa ramai pakar kesihatan awam mendakwa ini tindakan yang amat membahayakan kepada masyarakat.

Pelaksanaan cukai itu diumumkan menerusi notis warta Kerajaan Persekutuan yang dikeluarkan pada 31 Mac oleh Perdana Menteri, Datuk Seri Anwar Ibrahim yang juga Menteri Kewangan.

Kenyataan Media Kementerian Kesihatan Malaysia

Pengecualian Nikotin Daripada Kawalan Di Bawah Akta Racun 1952 Bagi Produk Dalam Bentuk Patch Atau Gum Yang Berdaftar Di Bawah Peraturan-Peraturan Kawalan Dadah Dan Kosmetik 1984
pic.twitter.com/0fVliEGFsb

— KKMalaysia🇲🇾😷 (@KKMPutrajaya)
October 6, 2022

Sementara itu, warta dikeluarkan Menteri Kesihatan, Dr Zaliha Mustafa menyatakan, nikotin termasuk tembakau, tampalan dan gula-gula getah, cecair dan gel nikotin kini dikecualikan daripada Akta Racun 1952.

Pengecualian itu terpakai ke atas tampalan dan gula-gula getah nikotin, yang didaftarkan di bawah Peraturan-peraturan Kawalan Dadah dan Kosmetik 1984.

Merujuk kepada warta tersebut, Dr Farhan menyatakan kebimbangan kerana sementara menunggu kepada sesuatu dasar itu digubal, jumlah kanak-kanak mendapat akses kepada vape yang mengandungi cecair nikotin akan meningkat.

“Sepatutnya sebelum kita membuat apa-apa tindakan seperti mengeluarkan sesuatu produk daripada akta racun (di mana boleh diselia, dikawal) seharusnya kita lebih pintar iaitu menggubal satu dasar baharu sebelum membuat sesuatu pembatalan.

“Memang orang kata kita akan menggubal satu polisi baharu pada bulan lima, enam dan  sebagainya tetapi seperti kita tahu, membuat polisi itu mengambil masa yang agak lama untuk diluluskan.

“Sehingga itu, berapa jumlah kanak-kanak yang sebelum ini tiada akses kepada pembelian cecair nikotin ini akan mendapat akses dan mereka bakal menjadi ketagih serta sangat merisaukan,” ujarnya.

Dr Farhan juga meminta Dr Zaliha dan Perdana Menteri memberi huraian yang lebih tepat mengenai tindakan itu.

Ia susulan jawapan yang diberikan Anwar mengenai isu vape dalam Parlimen semalam masih lagi tidak menjawab soalan-soalan berkaitan.

Tambah Dr Farhan, t
erdapat beberapa negara melaksanakan pengharaman ke atas produk terbabit antaranya negara jiran Malaysia sendiri seperti Brunei, Singapura dan Thailand.

Justeru, beliau mempersoal, mengapa Malaysia tidak bertindak sedemikian.

“Kenapa kita harus menjual sesuatu perkara buruk itu, mengutip cukai daripadanya dan katakan kepada orang itu sesuatu benda yang buruk. Kita haramkan terus vape itu, mengapa tidak boleh?

“Apakah yang sedang kita laksanakan daripada sekarang sehingga RUU itu diluluskan dan apakah pemikiran atau kebijaksanaan untuk mengutip cukai itu pada waktu sekarang sedangkan kita boleh menangguh kutipan cukai itu selepas RUU itu diluluskan.

“Sepatutnya kita janganlah membina negara daripada kesakitan orang yang menghisap rokok kalau kita ada kuasa untuk tidak memberikan akses kepada perkara-perkara seperti cecair-cecair nikotin sebagainya,” katanya.


Bank hanya beri pinjaman KWSP kepada pencarum T20

0

BANGI, Rabu –
Pencarum masih boleh menjadikan simpanan KWSP sebagai cagaran hutang kepada pihak bank bermula 7 April ini.

Namun, apabila pencarum pergi ke bank untuk membuat pinjaman, bank masih boleh menolak permohonan tersebut.

Ahmed Razman  antara individu yang tidak setuju apabila wang dalam akaun KWSP disentuh kerana ia bakal memberikan kesan buruk dan kurangnya kadar perolehan dividen pencarum lain.

Penganalisis Ekonomi Putra Business School, Profesor Madya Dr Ahmed Razman Abdul Latiff berkata, tidak semua pencarum KWSP dapat memohon pinjaman secara bercagar kerana pihak bank memilih untuk memberi pinjaman kepada pencarum yang mempunyai skor kredit lebih bagus.

“Ahli KWSP yang boleh pinjam ini pula mereka yang mempunyai  kredit yang bagus, jadi mungkin yang boleh buat pinjaman ini adalah  golongan T20 ataupun sebahagian M40  yang menghampiri T20,” katanya.

Artikel berkaitan

Sanusi sambut baik khabar angin Khairy sertai PN

Belanjawan 2023: Tak adil sebab tidak sentuh peruntukan wakil rakyat pembangkang

Kabinet putuskan SOP pengembara China esok

Mahkamah Bebaskan Rider Food Panda

PH-BN bekerjasama pada PRN Pulau Pinang

Beliau juga yakin hanya pencarum berstatus T20 dan M40 yang mendapat pinjaman cagaran KWSP ini daripada pihak bank.

Bagi golongan B40 pula, mereka bakal berdepan kesukaran berganda apabila membuat pinjaman tersebut.

“Maknanya, mereka ini sengsara tiga kali, mereka pinjam tidak  berkat sebab dapat riba, kemudian kalau tidak  dapat bayar, mereka bakal  diisytiharkan muflis, kemudian wang dalam akaun KWSP mereka  itu pulak keluar bagi membayar  pinjaman  mereka, maka mereka akan  bersara dalam keadaan yang tidak ada harta langsung,” tambahnya.

Beliau yang juga merupakan Pengarah Program MBA Putra Business School (PBS) memberitahu, kesan daripada KWSP bersasar yang diluluskan nanti akan mengakibatkan pendapatan aliran dividen pencarum lain berkurangan dan tidak tinggi seperti sebelumnya.

Sehubungan itu, beliau turut berpendapat, wang KWSP tidak seharusnya disentuh, baik dari sudut pengeluaran bersasar dan pinjaman cagaran ini.

Justeru, beliau mencadangkan langkah yang boleh laksanakan kerajaan tanpa menyentuh wang KWSP.

“Wang KWSP jangsung tidak perlu kacau, sekiranya  ia keluar untuk bagi yang kecil ini pun, yang terkesan adalah ahli yang ramai.” jelansya ketika dihubungi TV Pertiwi.

Katanya, kerajaan membantu setiap pencarum yang mengalami masalah kewangan dengan membawa dan memperkenalkan mereka kepada pejabat zakat, wakaf, jabatan kebajikan, badan bukan kerajaan (NGO) serta pihak persendirian sebagai alternatif lain.


Cukai cecair vape tidak memadai demi kesihatan

0

BANGI, Rabu – Pelaksanaan cukai terhadap cecair vape untuk rokok eletronik yang diwartakan kerajaan dilihat seperti membenarkan penjualan dan penggunaan vape tanpa batasan oleh masyarakat Malaysia.

Selain itu, pengenalan cukai pada kadar 40 sen setiap mililiter tidak sepatutnya berlaku susulan kebanyakkan orang ramai mendesak untuk mengharamkan penggunaan rokok eletronik itu diharamkan.

Orang awam, Muhammad Zulhaqim Mohd Yazid berkata, dia mengetahui Jabatan Mufti Negeri Selangor telah  mengeluarkan fatwa bagi penggunaan rokok eletronik dan vape adalah haram yang telah diputuskan pada Januari 2016 .

“Kalau tak silap saya ada baca mengenai penggunaan vape daripada fatwa wilayah, penggunaannya vape dan rokok ni memang haram.

Artikel berkaitan

Dr Mahathir letak jawatan Pengerusi Pejuang

Muhyiddin akan didakwa lagi esok di Mahkamah Shah Alam

Penentangan Larangan Judi punya Agenda Tertentu – BERJASA

Keputusan Keabsahan Sekolah Vernakular 29 Disember

Suami Atau Bekas Suami Berdepan Sekatan Bank

“Pada pandangan saya, saya amat setuju untuk kerajaan mengharamkan penggunaan rokok vape ni secara langsung dalam keadaan atau budaya yang sihat,: katanya

Sementara itu, Muhammad Nor Aiman Baharuddin pula berpendapat, individu yang menghisap vape hanyalah sebagai hobi dan tabiat seseorang.

“Bagi saya penghisap vape ni sebagai hobi sebenarnya, manakala penghisap rokok pula hisap sebagai ketagihan, jadi vape saya tengok untuk ketagihan dan hobi tapi nak teruskan penggunaan dan penjualan di Malaysia saya rasa tidak. Kalau boleh untuk generasi depan kita cuba hapuskan atau reduce kan”, katanya

Mengikut contoh negara jiran seperti Thailand yang mengharamkan vape termasuk jenis pakai buang sejak tahun 2014 dengan kawalan dan hukuman berat.

Mana-mana individu yang menghisap vape atau memilikinya boleh didenda 30 ribu baht atau bersamaan RM3,884.

Mereka juga boleh dihukum penjara sehingga lima tahun.

Bukan sahaja kepada rakyatnya, pelancong juga pernah dikenakan hukuman tersebut.

Sebagai anak muda, Muhammad Danial Hadzri sentiasa menyokong jika kerajaan mengambil pendekatan menghalang dan mengharamkan penggunaan dan penjualan vape.

“Saya menyokong sebab ia bagus untuk generasi akan datang tidaklah kesihatan mereka terjejas,” katanya.

Pada perkembangan berkaitan hari ini, kerajaan Johor mengekalkan larangan penjualan vape di negeri itu yang telah diputuskan sejak Jan 2016.

Pengerusi Jawatankuasa Perumahan dan Kerajaan Tempatan negeri, Datuk Mohd Jafni Md Shukor berkata, pendirian itu kekal walaupun kerajaan pusat telah mewartakan duti eksais bagi cecair atau gel mengandungi nikotin vape mulai Sabtu lepas.


Dakwa kumpul kekayaan, Tun M setuju beri Anwar lanjutan masa

0

BANGI, Rabu –
Dr Mahathir Mohammad bersetuju untuk memberi lebihan masa sehingga Isnin minggu depan kepada Perdana Menteri, Datuk Seri Anwar Ibrahim bagi menjawab notis tuntutan mengenai dakwaan mengumpul kekayaan peribadi ketika berkuasa dahulu.

Dalam satu kenyataan media, peguam Mahathir, Tetuan Rafique berkata, pihaknya telah menerima maklumkan daripada peguam yang mewakili Anwar untuk memohon masa lebihan sehingga Isnin minggu depan bagi menyediakan jawapan kepada notis tuntutan berkenaan.

Tun M mahu Anwar memberi bukti beliau mengumpul kekayaan berkenaan.

Dalam pada itu, firma guaman Tetuan Rafique turut memaklumkan Mahathir tidak mempunyai sebarang halangan dalam menerima permintaan Perdana Menteri itu.

“Anak guam kami tiada halangan kepada permintaan itu, anak guam kami juga merizabkan segala haknya dalam tuntutan ini,” kata firma guaman itu.

Anwar mendakwa Tun Mahathir mengumpul kekayaan yang bernilai billion ringgit sewaktu beliau berkuasa dahulu.

Terdahulu, surat tuntutan Mahathir bertarikh 27 Mac memberi Anwar sehingga semalam untuk menjawab.

Dalam pada itu, tindakan itu merujuk kepada kenyataan Anwar pada Mahathir semasa Kongres Nasional Khas PKR 2023 pada 18 Mac lalu yang didakwa memfitnah beliau.

Mahathir berkata, walaupun Anwar tidak menyebut nama dalam ucapan itu, berdasarkan laporan media, orang ramai faham tuduhan itu dilemparkan kepada diri beliau.

Mahathir berkata, ini memberikan imej buruk terhadapnya dan ia adalah satu fitnah melainkan Anwar dapat menunjukkan bukti bahawa beliau (Mahathir) meraih hasil berbilion ringgit dan melarikan wang itu ke luar negara serta tidak membayar cukai.


Gara-gara ditipu scammer, pesara guru hilang lebih RM500,000

0

BANGI, Rabu –
Nasib seorang pesara guru wanita bertukar tragedi apabila kehilangan lebih RM500,000 dalam sekelip mata akibat terpedaya dengan panggilan telefon scammer yang kononnya daripada syarikat insurans.

Ketua Polis Perak, Datuk Seri Mohd Yusri Hassan Basri berkata, mangsa berusia 59 tahun itu pada mulanya dikatakan mempunyai tuntutan insurans di sebuah hospital swasta sebelum menerima sambungan panggilan kepada pegawai polis yang kononnya menyelia isu tuntutan berkenaan.

“Wanita itu diminta untuk membuat pindahan keseluruhan wang ke dalam satu akaun miliknya bagi tujuan siasatan sumber kewangan milik mangsa. Akibat cemas dan ketakutan, mangsa telah memberikan semua maklumat kad ATM bank milik mangsa kepada individu itu bagi tujuan siasatan,” katanya.

Artikel berkaitan

Putra kekal bersama GTA walau dalam keadaan sukar

Kerajaan kurangkan elaun pembangunan Ahli Parlimen – PM

GEG: Kajian kawalan penggunaan rokok, vape dijalankan serentak

Pendakwa Fail Pestisyen Rayuan Kes Visa Luar Negara Ahmad Zahid

I-Guru gesa tindakan tegas kepada pelajar rosakkan harta benda sekolah

Yusri Hassan menjelaskan, wanita itu kemudiannya diminta untuk membuat pemindahan keseluruhan wang ke dalam satu akaun milik penipu terbabit sebagai tujuan untuk menyiasat sumber kewangan milik mangsa.

Namun akibat gusar dan cemas, wanita berkenaan telah memberikan ke semua maklumat kad ATM bank miliknya kepada penipu untuk tujuan siasatan lanjut.

Tambah beliau, apabila mangsa menyedari wang berjumlah RM585,904.22 lesap ketika mahu mengeluarkan wang dari akaun bank miliknya.

Saat itu, mangsa juga sedar bahawa dia telah ditipu oleh kononnya merupakan syarikat insurans dan segera membuat laporan polis.

Sehubungan  itu, orang ramai disarankan untuk lebih berwaspada bagi mengelak menjadi mangsa telefon scam serta tidak melayan mana-mana panggilan telefon mahupun mesej yang tidak dikenali.


Hampir RM1 bilion lesap ditipu agensi pelaburan

0

BANGI, Rabu – Pertubuhan Kemanusiaan Malaysia (MHO) melaporkan, kira-kira RM1 bilion kerugian berpunca daripada penipuan skim pelaburan (scammer) mengikut aduan mangsa serta kajian lapangan yang dilakukan.
Setiausaha Agung MHO, Datuk Hishamuddin Hashim berkata, hampir 4,000 pelabur menjadi mangsa dan setakat ini lebih 500 laporan polis telah dibuat di seluruh negara.
Tambah beliau, penipuan pelaburan bermodelkan tabung amanah, Islamic Redeemable Share (IRPS), info memorandum dan sukuk yang ditawarkan dengan menggunakan lima syarikat tempatan.

“Ada yang melabur berjuta-juta ringgit dengan kebanyakan mereka menggunakan wang persaraan termasuk Kumpulan Wang Simpanan Pekerja (KWSP).

“Malah ada individu berstatus Tan Sri, berjawatan peguam serta profesional lain turut menjadi mangsa,” katanya dalam sidang media selepas menyerahkan dokumen aduan terkumpul membabitkan sebahagian daripada mangsa di pejabat Suruhanjaya Sekuriti (SC) di Putrajaya hari ini.
Mangsa, Harun Mohd Yunus, 66, berkata, wang KWSP sebanyak RM250,000 miliknya dilaburkan dalam skim pelaburan.

Beliau berkata, jika ikutkan kiraan pulangan atau dividen yang ditunjukkan, pelaburana itu sememangnya boleh mendapat untung.
“Saya mendapat pulangan hanya selama empat bulan dari Januari hingga April 2022 iaitu sekitar RM6,000 sebulan yanag dikreditkan ke dalam akaun saya selepas melabur pada akhir 2021, namun selepas itu tiada lagi wang diberikan sehingga kini,” katanya.
Seorang lagi mangsa, Anisa Talib, 45, pula berkata, dia melabur dalam syarikat tersebut kerana percaya apabila ditunjukkan sijil dan laporan yang mendakwa syarikat itu sah termasuk mempunyai perakuan SC.
“Saya menggunakan semua wang simpanan peribadi untuk anak dan masa hadapan saya dalam pelaburan ini tetapi ditipu sehingga memberi kesan kepada kesihatan mental serta rumah tangga saya terutamanya saya hampir bercerai,”katanya.

Artikel berkaitan

Penduduk Minta Sistem Muka Sauk Ditambah Baik

688 permohonan diterima libat anak lahir di luar negara – KDN

Petisyen pilihan raya Gua Musang dibicarakan, Putrajaya ditolak

Solat sunat gerhana matahari diadakan tengah hari ini

Belanjawan 2023: Pulihkan kedudukan kewangan, jaga keperluan rakyat – KM Sabah

Sidang media hari ini dihadiri hampir 500 orang individu yang menjadi mangsa penipuan agensi pelaburan tersebut.


Johor kesan Orang Asli dieksploitasi demi kepentingan peribadi

0

BANGI, Rabu –
Orang Asli di negara ini makin dipergunakan oleh pihak tidak bertanggungjawab demi kepentingan peribadi.

Menteri Besar Johor, Datuk Onn Hafiz Ghazi memaklumkan, pihaknya mendapati terdapat banyak aktiviti eksploitasi terhadap Orang Asli di negeri itu.

Beliau turut mendedahkan antara tindakan eksploitasi yang dijalankan adalah penerokaan haram di tanah-tanah rizab milik Orang Asli di Johor untuk tujuan komersial.

Artikel berkaitan

Ditembak lebih 20 das, penolong ketua kampung maut

PKR teruskan legasi di Melaka, Gagal sebarang kerusi di Sarawak

Omicron Makin Hampiri Malaysia – KKM

Bunuh kucing: Polis tahan penyewa kondominium

PDRM Siap Siaga Kerah Anggota & Pegawai Untuk Pilihan Raya Negeri

Tambah beliau, Orang Asli turut dipaksa menjadi jurupandu bagi memburu hidupan liar yang sememangnya dilindungi di bawah Akta Pemuliharaan Hidupan Liar.

Dalam pada itu, kerajaan negeri Johor begitu peka dengan nasib Orang Asli sehinggakan mengetahui bahawa golongan ini juga dipaksa untuk mengaut hasil hutan secara haram seperti kayu gaharu dan logam-logam bernilai.

Sehubungan itu pihaknya bertegas bahawa kerajaan negeri mempunyai undang-undang yang akan terus digunakan bagi  melindungi Orang Asli.

Antara akta tersebut merupakan Akta Orang Asli 1954 (Akta 134, Enakmen Tanah Kesultanan 1934, Kanun Tanah Negara (Akta 828), Akta Pemuliharaan Hidupan Liar 2010 (Akta 716) dan Kaedah-kaedah Tanah Johor 1966.

Justeru katanya, kerajaan negeri amat menjunjung titah Sultan Johor, Sultan Ibrahim bahawa semua tanah rizab milik Orang Asli telah diletakkan di bawah ‘Sultanate Land’ supaya tiada mana-mana pihak yang boleh berbuat sesuka hati.

“Kerajaan negeri berharap tidak ada mana-mana pihak yang cuba mempertikaikan dan mengelirukan Orang Asli lagi. Janganlah menangguk di air yang keruh dan memutarbelitkan hasrat muni kerajaan negeri ini.” jelas beliau.


Main kutu moden tawarkan dividen boleh dikenakan cukai

0

BANGI, Rabu – Main kutu iaitu cara penyimpanan wang yang membabitkan sekumpulan orang yang berpakat boleh dikenakan cukai pendapatan sekiranya ia dianjurkan dengan tujuan bagi mendapatkan keuntungan.

Ketua Pegawai Eksekutif Lembaga Hasil Dalam Negeri (LHDN), Datuk Dr Mohd Nizom Sairi berkata, perkara itu antara yang mungkin diteliti dalam program pengakuan secara sukarela yang akan dilaksanakan selama setahun mulai Jun ini.

Menurutnya, walaupun secara asasnya permainan kutu secara tradisional tidak dianggap sebagai pendapatan kerana sekumpulan orang akan mengumpul wang yang dipegang oleh seorang ketua dan setiap penyimpan akan mendapat bahagiannya mengikut giliran dalam jumlah yang disimpannya sahaja tanpa membuat keuntungan.

Bagaimanapun, kini sudah ada kaedah moden dalam permainan kutu termasuk yang menawarkan dividen.

Artikel berkaitan

MUDA dakwa Zahid beri rasuah untuk raih undi

Berjasa akan terus beri sumbang saran, kritik kerajaan baharu

6 penumpang maut nahas van di Genting Highlands

PN tidak masuk campur isu politik BN di Melaka

Belanjawan 2023: RM500 ditambah ke Akaun 1 KWSP baki kurang RM10,000 bagi pencarum umur 40-54 tahun

“Main kutu tradisional tidaklah dianggap sebagai pendapatan kerana jika (ahli kumpulan) berkongsi giliran (untuk mendapatkan wang yang disimpan) ia tidak tertakluk kepada cukai.

“Tetapi sekarang ada pula permainan kutu yang secara umumnya satu pendapatan dan jika ada unsur keuntungan, ia memang tertakluk kepada cukai,” katanya kepada media selepas Majlis Berbuka Puasa dan Apresiasi Media Sarawak semalam.

Mohd Nizom berkata, program pengakuan sukarela yang akan dimulakan pada 1 Jun ini sehingga 31 Mei 2024 memberi peluang kepada pembayar cukai atau yang belum pernah membayar cukai yang tahu mereka ada pendapatan untuk membuat semakan.

Menurutnya, ia mungkin disebabkan mereka terlepas melaporkan, terkurang bayar atau ada kesilapan pembayaran untuk tahun-tahun kebelakangan.

“Tahun-tahun di mana mereka melaporkan secara sukarela itu tidak akan diaudit. Kadang-kadang pembayar cukai sedia ada pun mungkin ada yang tertinggal melaporkan (pendapatan) atau kurang melaporkan, bolehlah datang dan LHDN tidak akan membuka semula (fail cukai) bagi tahun-tahun yang dilaporkan secara sukarela.

“Jadi mulai sekarang, orang ramai bolehlah periksa pendapatan masing-masing yang mungkin tertinggal untuk dilaporkan dan datanglah secara sukarela di mana-mana pejabat cawangan LHDN tanpa dikenakan penalti atau pada kadar kosong peratus,” katanya. – BERITAHARIAN


Negara tanggung kos biaya pesakit vape, bukan bertambah kaya

0

BANGI, Selasa –
Malaysia bakal dikayakan dengan sumber pendapatan baharu iaitu hasil kutipan cukai cecair nikotin yang diambil daripada rakyat di negara ini.

Namun, kekayaan tersebut akan bertukar tragedi serta kerugian yang besar buat negara.

Ahmed Razman yakin keputusan kerajaan mengutip cukai cecair nikotin mampu menaikkan kos perubatan negara.

Penganalisis Ekonomi Putra Business School, Profesor Madya Dr Ahmed Razman Abdul Latiff berkata, hasil pendapatan negara sudah tentu mengalami peningkatan namun akhirnya ia berakhir dengan keadaan yang sememangnya tidak berbaloi buat negara.

“Dan apabila dikenakan cukai sudah tentu akan berlaku peningkatan hasil tetapi saya mahu melihat adakah peningkatan hasil ini akhirnya nanti tidak berbaloi dengan perbelanjaan tambahan untuk kos kesihatan merawat mereka sakit akibat menghisap vape.”

Artikel berkaitan

30 rakyat Malaysia bakal tiba di tanah air esok

Ambil masa bertahun untuk selesai isu doktor kontrak – PM

AADK sasar 75 peratus penagih tidak berulang

Kabinet Putuskan Beri Pilihan Pada Pengguna

Pertandingan Sukan Sekolah Masih Boleh Diadakan

“Cecair nikotin yang berada dalam vape boleh membawa masalah kesihatan kepada pengguna dan implikasi sosial akan wujud walaupun ekonomi memuncak, kerajaan juga terpaksa membelanjakan lebih banyak peruntukan untuk merawat mereka.” katanya ketika dihubungi TV Pertiwi.

Kerajaan akan mengutip cukai cecair nikotin dalam vape daripada pengguna di negara ini.

Justeru, kerajaan masih perlu mendepani implikasi pemansuhan cecair nikotin iaitu perlu membiayai kos perubatan pesakit yang menghidapi komplikasi penyakit akibat pengambilan cecair nikotin berkenaan.

Beliau turut menyarankan agar kerajaan tidak menjadikan hasil kutipan cukai berkenaan seolah-olah sebagai sokongan terhadap pendapatan yang dapat mengkayakan  negara.

Ini kerana akhirnya akan wujud juga kos-kos tersembunyi yang sebenarnya hasil daripada cukai cecair nikotin tersebut sehingga negara terpaksa mengeluarkan wang yang lebih bagi menampung kos itu.

Pada 1 April lalu, kerajaan meluluskan pelaksanaan cukai ke atas penjualan cecair vape untuk rokok elektronik (e-rokok) pada kadar 40 sen setiap mililiter (ml).

Pada masa sama, warta dikeluarkan Menteri Kesihatan, Dr Zaliha Mustafa menyatakan, tampalan, cecair dan gel nikotin untuk membantu menghentikan tabiat merokok kini dikecualikan daripada Akta Racun 1952.


Polis Israel serang jemaah di Masjid Al-Aqsa

0

BANGI, Rabu – Polis Israel menyerang puluhan jemaah di pekarangan Masjid Al-Aqsa pada awal pagi sebelum subuh tadi, menurut saksi, manakala rejim Zionis mendakwa mereka bertindak balas terhadap rusuhan.

Insiden itu mencetuskan bantahan di seluruh Tebing Barat, malah tentera rejim Zionis mendakwa sembilan roket ditembak dari Gaza ke arah Israel selepas bunyi siren kedengaran di bandar selatan. Dilaporkan sekurang-kurang empat roket terbabit dipintas dan empat mendarat di kawasan terbuka.

Keganasan semakin meningkat di Tebing Barat serta Baitulmaqdis sejak tahun lalu, dengan ketegangan dikhuatiri terus memuncak bulan ini ketika umat Islam menjalani ibadah puasa dalam Ramadan yang mulia dan pada masa sama terdapat sambutan keagamaan Yahudi.

Artikel berkaitan

Gempa Turkiye, Syria : Agong dan Permaisuri zahir takziah

Lelaki Pakistan dihukum mati persenda agama

Israel kejam bunuh remaja Palestin

Biadap! Pemuda Israel kencing, minum arak dalam perkarangan Al Aqsa

Gempa Bumi: Malaysia hantar 142 anggota, dua anjing k9 sertai SAR

Menurut Palang Merah Palestin, tujuh rakyat Palestin mengalami kecederaan akibat tembakan peluru getah dan dipukul dalam pertempuran dengan polis Israel dalam kejadian itu, malah tentera rejim Zionis dikatakan menghalang pasukan perubatan daripada memasuki masjid berkenaan.

“Saya sedang duduk di atas kerusi sambil mengaji (al-Quran). Mereka melontar bom tangan dan kesan serpihannya terkena badan saya,” kata seorang wanita warga emas kepada Reuters di luar masjid itu. Beliau dilihat semput dan cuba menarik nafas sebelum menangis.

Polis Israel dalam satu kenyataan pula mendakwa, mereka memasuki pekarangan masjid berkenaan kerana beberapa individu dikatakan perusuh bertopeng yang membawa mercun, kayu serta batu berada di dalam masjid dan menguncinya.

“Apabila polis masuk, mereka dibaling batu dan mercun dibakar dari dalam masjid oleh sekumpulan perusuh,” dakwa pihak Israel itu sambil memaklumkan bahawa seorang anggota polis mengalami kecederaan di kaki.

Jurucakap polis Israel dalam satu kenyataan berkata, pasukan itu menahan lebih 350 orang selepas pertempuran itu, dengan mendakwa individu terbabit membentengi diri mereka secara ganas di dalam masjid berkenaan.

“Mereka yang ditahan termasuk individu bertopeng, melemparkan batu dan mercun, serta disyaki mencemarkan masjid berkenaan,” katanya.

Kumpulan Palestin mengutuk sekeras-kerasnya serangan Israel terhadap jemaah, sekali gus menyifatkan tindakan rejim Zionis itu sebagai jenayah.

“Kita memberi amaran kepada penjajah supaya tidak melampaui garisan merah di tapak suci, yang akan membawa kepada ledakan (tindak balas) besar,” kata Nabil Abu Rudeineh, jurucakap kepada Presiden Palestin, Mahmoud Abbas.

Dalam pada itu, Jordan dan Mesir turut mengeluarkan kenyataan mengecam insiden berkenaan. – AGENSI


Tak cukup lagi ke orang Melayu berkorban?

0

BANGI, Rabu – Kenyataan Perdana Menteri, Datuk Seri Anwar Ibrahim pada Selasa yang menyatakan orang Melayu tidak perlu selesa dan angkuh terus mendapat kritikan daripada beberapa pihak.

Ini kerana, kenyataan itu disifatkan sebagai tidak tepat dan menyinggung perasaan masyarakat Melayu.

Setiausaha Agung BERJASA, Zulkifli Yahya dalam satu kenyataan berkata, ia seakan-akan menampakkan orang Melayu di Malaysia ini tidak menghormati dan melayan kaum-kaum lain dengan baik.

“Adakah kita ingin katakan orang Melayu di Malaysia ini menindas kaum lain seperti Cina dan India padahal daripada zaman kemerdekaan negara kita lagi orang Cina dan India mendapat peluang untuk menjawat jawatan menteri dalam kerajaan.

Artikel berkaitan

Profesor wanita Melayu pertama meninggal dunia

Laporan polis: Guan Eng dakwa Wan Fayshal lakukan kesalahan jenayah

Pembahagian kerusi PH, BN selepas DUN bubar

Dewan Rakyat tidak pernah bahas Laporan Ketua Audit Negara 2021 – PN

Sanusi nafi kata pinda Perlembagaan, sebaliknya minta naikkan nilai pajakan

“Malah pada pilihan raya calon-calon berbangsa Cina dan India ini bukan sahaja dapat bertanding di kerusi majoriti kaum mereka tetapi kerusi yang didiami oleh majoriti orang Melayu dapat mereka masuk bertanding dan menang,” katanya.

Tambahnya, orang Melayu juga berbesar hati menyerahkan Singapura kepada kaum lain sehingga mampu mendirikan sebuah negara yang berdaulat.

Zulkifli juga mempersoal, adakah pengorbanan yang dilakukan oleh orang Melayu ini tidak cukup besar sehingga digelar sebagai angkuh oleh seorang pemimpin Melayu yang juga Perdana Menteri.

“Saya berpendapat ahli politik cukuplah menyalahkan dan mengkambing hitamkan mana-mana kaum dengan niat yang tidak baik dan tidak berasaskan fakta.

“Orang Melayu sudah banyak berkorban dari segi ekonomi serta politik dan itu masih itu dikatakan sebagai angkuh? Kenyataan beliau itu sungguh tidak tepat,” katanya.

Pada Selasa, Anwar dalam satu ucapan di Kementerian Kewangan berkata, orang Melayu Islam yang merupakan kumpulan majoriti di negara ini tidak harus berasa terlalu selesa dan angkuh sehingga menganggap kelompok lain tidak boleh diraikan.

Beliau juga menegaskan menjaga kepentingan majoriti Melayu Islam di Malaysia, beliau memilih untuk memegang prinsip saling homat-menghormati dan meraikan serta memberi hak kewarganegaraan kepada semua.


Tujuh Exco Melaka dilantik semula, tiga muka baharu termasuk ADUN PH

0

BANGI, Rabu – Tujuh Ahli Dewan Undangan Negeri (ADUN) dilantik semula menyertai barisan Ahli Majlis Mesyuarat Kerajaan Negeri (Exco) Melaka yang baharu dalam membentuk Kerajaan Perpaduan di negeri itu.

Pembentukan itu terdiri daripada sembilan ADUN Barisan Nasional (BN) dengan dua muka baharu serta seorang ADUN Pakatan Harapan (PH).

Wakil tunggal daripada blok PH ialah ADUN Kesidang, Seah Shoo Shin yang dilantik sebagai Exco Pembangunan Usahawan, Koperasi dan Hal Ehwal Pengguna.

Manakala dua muka baharu daripada BN adalah ADUN Ayer Limau, Datuk Hameed Mytheen Kunju Basheer dan ADUN Asahan, Fairul Nizam Roslan masing-masing dilantik sebagai Exco Kerja Raya, Infrastruktur, Kemudahan Awam dan Pengangkutan serta Sains Teknologi, Inovasi dan Komunikasi Digital.

Artikel berkaitan

Bonus kakitangan awam tidak kena cukai

Suntikan Liraglutide batalkan puasa

Relawan Muda ISMA-Yayasan Telekom kerjasama program kecemerlangan pendidikan

Saifuddin tidak boleh sewenangnya guna kuasa budi bicara menteri – Peguam

Tiada bukti PN terima dana daripada syarikat perjudian

Istiadat Angkat Sumpah Jawatan dan Taat Setia serta Sumpah Simpan Rahsia Exco itu berlangsung di hadapan Yang di-Pertua Negeri, Tun Mohd Ali Rustam yang turut disaksikan oleh Ketua Menteri, Datuk Seri Ab Rauf Yusoh.

Ab Rauf yang juga ADUN Tanjung Bidara yang mengangkat sumpah jawatan sebagai Ketua Menteri, Jumaat lalu akan mengetuai portfolio Perancang Ekonomi, Kewangan, Hal Ehwal Tanah, Agensi Bukan Kerajaan, Pelaburan, Perindustrian dan Pembangunan TVET.

Terdahulu, istiadat itu didahului oleh ADUN Paya Rumput, Datuk Rais Yasin yang memegang portfolio Exco Kanan Perumahan, Kerajaan Tempatan, Saliran, Perubahan Iklim dan Pengurusan Bencana.

Enam yang lain adalah ADUN Telok Mas, Datuk Abdul Razak Abdul Rahman sebagai Exco Pelancongan, Warisan, Seni dan Kebudayaan serta Adun Merlimau, Dr. Muhamad Akmal Saleh (Exco Kemajuan Desa, Pertanian dan Keterjaminan Makanan).

Tidak ketinggalan ADUN Machap Jaya, Ngwe Hee Sem dilantik sebagai Exco Kesihatan, Sumber Manusia dan Perpaduan menggantikan portfolio Dr Muhamad Akmal sebelum ini serta ADUN Ayer Molek, Datuk Rahmad Mariman dilantik sebagai Exco Pendidikan, Pengajian Tinggi dan Hal Ehwal Agama.

Dua ADUN lain iaitu ADUN Pengkalan Batu, Datuk Kalsom Nordin serta ADUN Gadek, VP Shanmugam mengekalkan portfolio sama sebagai Exco Pembangunan Wanita, Keluarga dan Komuniti dan Exco Pembangunan Belia, Sukan dan Badan Bukan Kerajaan.

Manakala dua lagi ADUN iaitu ADUN Rembia, Datuk Muhammad Jailani Khamis serta ADUN Serkam, Datuk Zaidi Attan tidak dilantik semula menyertai barisan Exco. – ASTROAWANI


10.3 juta solat di Masjid Nabawi pada 10 hari pertama Ramadan

0

BANGI, Khamis- Seramai 10.3 juta umat Islam berkunjung ke Masjid Nabawi untuk mendirikan solat jemaah dalam tempoh 10 hari pertama Ramadan.

Dalam tempoh ini juga seramai 2.3 juta hidangan berbuka puasa disediakan kepada jemaah termasuk satu juta botol air zamzam.

Agensi Masjid Nabawi merekodkan pengunjung dan jemaah dalam masa 24 jam sehari selain turut membenarkan para jemaah berada di atas bumbung masjid berkenaan disebabkan kepadatan para pengunjung.

Agensi berkenaan juga membenarkan para pengunjung memenuhi keseluruhan kawasan dalam masjid dengan permaidani termasuk di dataran dan atas bumbung.

Artikel berkaitan

Robot Pintar Edar Air Zamzam Beroperasi Kembali

Jepun Pertimbang Separa Darurat

Cemar al-Quran di Denmark, Turkiye kutuk tindakan kumpulan Islamofobia

Sweden tiada harapan dapat sokongan Turkiye sertai NATO – Erdogan

Gangguan penumpang paksa MH122 berpatah balik

Ia juga memastikan ruang solat tersedia selain menjamin keperluan pengunjung seperti al-Quran dan air zamzam serta memastikan kemudahan dan tandas tersedia sepanjang masa.

Agensi turut memperhebatkan persiapan menyediakan juadah berbuka puasa di Masjid Nabawi menerusi mekanisme yang diperlukan bagi memudahkan kemasukan hidangan berbuka puasa untuk lelaki melalui beberapa pintu.

Bagi kemasukan juadah wanita, agensi menetapkan kawasan solat timur, pintu 25 dan 29 serta kawasan solat barat di pintu 13 dan 17.

Agensi juga mengaturkan kawalan kemasukan ke Rawdah Sharif dari 1 hingga 19 Ramadan mulai jam 2.30 pagi hingga solat Subuh, kemudian dari jam11.30 pagi hingga solat Isyak.

Para jemaah wanita boleh melawat Rawdah Sharif selepas solat Subuh sehingga jam 11 pagi, kemudian dari jam 11 malam sehingga 2 petang. – AGENSI


Bekas Dekan Sebaran Am ITM, Dr Bukhori Ismail meninggal dunia

0

BANGI, Khamis – Bekas Dekan Kajian Sebaran Am, Institut Teknologi MARA (1990-1994), Dr Bukhori Ismail meninggal dunia akibat sakit tua di Hospital UiTM Puncak Alam pada 3.38 petang semalam.

Allahyarham berusia 76 tahun. Mantan profesor itu juga pernah menjadi Pengarah Kampus UiTM Cawangan Arau pada 1995 sebelum bersara pada 2002.

Allahyarham, kelahiran Yan pada 1947, bersekolah di Sekolah Menengah Ibrahim, Sungai Petani sebelum melanjutkan pelajaran di Universiti Padjajaran, Bandung pada 1974 dalam bidang kewartawanan.

Mendapat Sarjana Kewartawanan dari Michigan State University pada 1979 dan PhD dari University Ohio, 1998.

Artikel berkaitan

Kes saman Altantuya: Kerajaan, Razak Baginda failkan rayuan

DAP tidak perlu minta maaf, henti timbul isu – Zahid

Banyak kesan negatif nikotin bukan lagi dalam senarai racun

Lelaki direman muat naik kenyataan berbaur ugutan, perkauman

Kerajaan tumbang, Hadi Awang mengigau – Anwar

Arwah menyertai ITM dalam Kajian Sebaran Am pada 1974.

Dr. Bukhori telah menghasilkan banyak penulisan ilmian di samping menyumbang artikel di akhbar. Antara buku terjemahan beliau ialah Sistem Media Massa – Satu Perbandingan, Media Performance in Malaysia, 1990 General Election dan Kamus Komunikasi.

Jenazah Allahyarham dikebumikan sekitar jam 10 pagi ini di Tanah Perkuburan Seksyen 21 Shah Alam.


AUKU dijangka dipinda hujung tahun ini

0

BANGI. Khamis – Kementerian Pendidikan Tinggi (KPT) dijangka akan membentangkan Rang Undang-Undang berhubung cadangan pindaan dua peruntukan dibawah Akta Universiti dan Kolej Universiti (AUKU) 1971 pada persidangan Parlimen hujung tahun ini.
Menteri Pendidikan Tinggi, Datuk Seri Mohamed Khaled Nordin berkata, fokus pindaan akta tersebut lebih kepada Seksyen 15 dan 16 iaitu peruntukan yang berkaitan dengan pelajar.
Beliau turut memaklumkan bahawa draf bagi pindaan akta itu akan dihantar ke Jabatan Peguam Negara (AGC) sekitar pertengahan Jun ini.
“Prosesnya ialah kita kena pastikan pindaan itu diluluskan dan dipersetujui AGC, sebelum bentang di Kabinet, perlu dapat input daripada kementerian-kementerian lain dan sebagainya.
“(Jangkaan pembentangan) bergantung kepada akta-akta lain yang (sedang) menunggu, kita mungkin boleh baca bacaan pertama kalau siap mungkin (pada) tahun ini,” katanya menerusi sidang akhbar selepas sesi Town Hall AUKU 1971.
Pada 19 Mac lalu, Perdana Menteri, Datuk Seri Anwar Ibrahim memberikan komitmen untuk memansuhkan beberapa peruntukan yang menyekat kebebasan mahasiswa dan pensyarah dalam AUKU 1971.
Tambah Mohamed Khaled, pindaan yang bakal dilaksanakan menjadikan pelajar lebih matang dan dewasa kerana ia memberi ruang dan kebebasan untuk mereka bergerak sepanjang bergelar seorang mahasiswa.
“Satu daripada perkara yang mereka selalu bangkitkan adalah mereka tidak bebas untuk buat aktiviti kerana perlu merujuk dan mendapat kelulusan daripada pihak universiti.
“Kedua, kalau pun diluluskan mereka tiada kemampuan punca kewangan atau tekanan ketiadaan wang yang mencukupi untuk menjalankan aktiviti,”katanya.
Sementara itu, Mohamed Khaled berkata, sekiranya pindaan AUKU diluluskan, Akta Universiti Teknologi Mara 1976 (Akta 173) juga berkemungkinan akan dipinda.
“Memang benar UiTM tak tertakluk kepada AUKU tetapi banyak fasal-fasal dalam Akta UiTM sama dengan fasal-fasal dalam AUKU.
“Takkan lah bila kita pinda AUKU (tetapi) Akta UiTM tak dipinda, nanti ada gerakan pula dalam UiTM yang menuntut dan mendesak menteri untuk pinda supaya sama macam AUKU, kalau tidak UiTM (akan) keterbelakang,” ujarnya.


KKM garis tiga kriteria utama serap pegawai perubatan tetap

0

BANGI, Khamis – Kementerian Kesihatan (KKM) menetapkan kriteria bagi melantik pegawai perubatan tetap dalam tempoh tiga tahun akan datang.
Menteri Kesihatan, Dr. Zaliha Mustafa berkata, ia melibatkan pegawai yang menamatkan latihan siswazah, berdaftar penuh dengan Majlis Perubatan Malaysia (MMC) dan memenuhi syarat pelantikan secara tetap.

Katanya, kementerian komited dalam memastikan urusan perjawatan dan pelantikan dapat diuruskan secara teratur serta berkesan dalam tempoh tersebut.
Beliau berkata, KKM juga sedang meneliti isu lain berkaitan pegawai perubatan kontrak termasuk maklum balas yang dikumpul ketika sesi ‘Townhall’ pada 22 Februari lalu.
“Perkara itu akan dibentangkan di hadapan Jawatankuasa Peringkat Tertinggi yang ditubuhkan berdasarkan keputusan kerajaan pada 31 Mac lalu.
‘Kerajaan juga sedang mengkaji pemanjangan elaun
locum
 kepada pegawai dalam Kumpulan Pengurusan dan Profesional di KKM selain Pegawai Perubatan.
“Di samping itu, KKM akan tetap meneruskan pelantikan kontrak bagi tujuan latihan siswazah (
housemanship
) yang turut memberi kesan kepada peningkatan kos emolumen KKM pada setiap tahun,” katanya.
Tambah Zaliha, KKM berharap langkah penambahbaikan ini terus menjadi pemangkin bagi meningkatkan lagi penyampaian perkhidmatan kesihatan kepada masyarakat Malaysia Madani.
Beliau turut merakamkan setinggi-tinggi penghargaan kepada Perdana Menteri, Datuk Seri Anwar Ibrahim atas keprihatinan membantu KKM menangani isu pekerjaan tetap dalam kalangan pegawai perubatan lantikan kontrak.
Semalam, Anwar berkata, kira-kira RM1.7 bilion akan dibelanjakan dalam langkah untuk mewujudkan hampir 12,800 perjawatan tetap pegawai perubatan secara berperingkat dalam tempoh tiga tahun menjelang tahun 2025.


Lelaki ditahan miliki dadah bernilai RM227,914

0

BANGI, Khamis – Seorang lelaki ditahan atas kesalahan memiliki pelbagai jenis dadah bernilai RM227,914 di sebuah rumah di Jelutong pada 3 April lalu.
Ketua Polis Pulau Pinang, Datuk Mohd Shuhaily Mohd Zain berkata, penagih dadah tegar itu ditahan di tempat parkir sebuah apartment di Air Itam pada jam 12.30 tengah hari, yang dipercayai dalam perjalanan menghantar bekalan dadah kepada pelanggannya.
Menurutnya, pemeriksaan pada badan suspek berusia 52 tahun itu menemui 100 keping aluminium foil mengandungi 1,000 biji pil eramin 5 seberat 280 gram bernilai RM8,000.
“Susulan daripada serbuan pertama, kita menyerbu sebuah rumah di Jelutong dan merampas pelbagai jenis dadah antaranya 87 peket syabu seberat 4,502 gram bernilai RM148,566, sembilan peket heroin (982 gram) bernilai RM4,075 dan 85 keping aluminium foil mengandungi 850 biji eramin (238 gram) bernilai RM6,800.
“Selain itu, kita turut merampas lapan peket ganja, 37 batang rokok mengandungi ganja (43.3 gram) bernilai RM1,948, 1,400 biji pil ekstasi (659 gram) bernilai RM30,800, 800 bil pil WY (80 gram) bernilai RM8,800, 29 peket plastik serbuk MDMA (1,317 gram) bernilai RM5,800 dan 100 peket ketamin (87.5 gram) bernilai RM13,125,” katanya pada sidang akhbar di Ibu Pejabat Polis Kontinjen Pulau Pinang hari ini.
Tambah beliau, suspek mempunyai 13 rekod jenayah melibatkan dadah sejak 2014 dan kali terakhir ditahan adalah pada 2019 di bawah Akta Dadah Berbahaya Langkah-Langkah Pencegahan Khas (LLPK) 1985 di Batu Gajah, Perak.
“Setakat ini, suspek didapati bergerak sendirian namun siasatan masih dijalankan sama ada dia mempunyai ahli sindiket lain atau tidak. Kita juga sedang menyiasat dari mana suspek mendapat bekalan susulan dadah yang dirampas terdiri daripada pelbagai jenis,”katanya.
Tambah Mohd Shuhaily, ujian saringan air kencing suspek yang berasal dari Air Itam positif methamphetamine.
 Selain dadah, pihak polis turut menyita sebuah kereta, sebuah motosikal dan wang tunai. Jumlah nilai keseluruhan sitaan dan dadah yang dirampas adalah RM267,424.

Suspek direman sehingga 9 April mengikut Seksyen 39B Akta Dadah Berbahaya 1952.


Lelaki warga tempatan ditahan buat hantaran keji institusi beraja

0

BANGI, Khamis –
Seorang lelaki warga tempatan ditahan susulan memuat naik hantaran berbaur penghinaan terhadap institusi beraja melalui hantaran di laman Facebook.

Setiausaha Polis Malaysia, Datuk Noorsiah Mohd Saaduddin berkata, suspek berusia 49 tahun itu ditahan di Pendang, Kedah pada Rabu.

Kata-kata hinaan dan carutan kepada Institusi Beraja.

Menerusi hantaran itu, lelaki yang mengenakan nama akaun ‘Tuk Chik’ itu membuat hantaran makian kepada institusi beraja disertakan dengan kata-kata keji.

Bukan setakat itu sahaja, satu hantaran juga mendakwa Agong dan Raja-raja Melayu tidak seharusnya anti hadis selain meminta Baginda membaca senarai 40 hadis akhir zaman yang dikepilkannya melalui hantaran itu.

Artikel berkaitan

Kerajaan lulus peruntukan RM30 juta untuk kamera badan PDRM

SOSMA tidak dimansuhkan dalam masa terdekat – KDN

Nur Jazlan desak henti keluar kenyataan retorik, jaga hubungan baik BN-PH

PAS tiada halangan disiasat SPRM

Abdul Hadi ulangi dakwaan, Kerajaan Pusat berubah jika PN menang

Sementara itu, Noorsiah berkata, permohonan reman terhadap suspek di bawah Seksyen 117 Kanun Tatacara Jenayah selama empat hari bermula Khamis.

Siasatan dijalankan oleh Unit Siasatan Jenayah Terkelas Bahagian D5, Jabatan Siasatan Jenayah Bukit Aman di bawah Seksyen 4 (1) Akta Hasutan 1948 dan Seksyen 233 Akta Komunikasi dan Multimedia 1998.

Justeru, Noorsiah menggesa orang ramai agar menjadi pengguna media sosial yang bijak, berhemah dan tidak menggunakan platform tersebut sehingga boleh mendatangkan kegentaran kepada awam serta menggugat keharmonian negara terutama melibatkan 3R (Bangsa, Agama, dan Raja).

Tindakan tegas tanpa kompromi akan diambil terhadap mana-mana individu yang sengaja menggugat ketenteraman serta keselamatan awam.


Malaysia kutuk serangan terhadap jemaah Palestin, pencerobohan Israel di Al-Aqsa

0

BANGI, Khamis – Malaysia mengutuk sekeras-kerasnya serangan terbaharu terhadap jemaah Palestin dan pencerobohan ke dalam Masjid Al-Aqsa oleh tentera rejim Israel semalam.

Wisma Putra dalam satu kenyataan berkata, tindakan tentera Israel menyalahi undang-undang, menghina dan mencabuli hak asasi manusia Palestin serta mencemar kesucian tempat ketiga paling suci dalam Islam.

Katanya, sekurang-kurangnya 12 rakyat Palestin cedera dan ratusan yang lain telah ditahan.

“Malaysia menyeru masyarakat antarabangsa khususnya Majlis Keselamatan Pertubuhan Bangsa-Bangsa Bersatu (UNSC) untuk menggesa rejim Israel bertanggungjawab atas jenayah keji itu dan membebaskan semua tahanan Palestin dengan segera.

Artikel berkaitan

Tipu skim pelaburan, lebih 100 mangsa buat laporan polis

DONG ZONG RAKUS, SEPATUTNYA PERKASA SISTEM PENDIDIKAN KEBANGSAAN

PAS tawan 32 kerusi, BN-PH pulang dengan tangan kosong

Isu ceroboh perairan negara, lewat bantuan banjir dijangka tumpuan Dewan Rakyat hari ini

Gempa ranapkan tinggalan sejarah Kota Gaziantep berusia 2,200

“Masyarakat antarabangsa harus menuntut rejim Israel menghentikan serta-merta sebarang tindakan provokasi demi kepentingan keamanan dan kestabilan,” kata Wisma Putra, pada Khamis.

Kenyataan itu turut menyebut, Malaysia akan terus berdiri dalam solidariti yang kuat dengan rakyat Palestin dan mengulangi status Al-Quds Al-Sharif sebagai tapak suci umat Islam.

“Malaysia berpegang teguh dengan pendiriannya yang telah lama dipegang bahawa rakyat Palestin berhak mendapat negara merdeka mereka berdasarkan sempadan sebelum 1967 dengan Baitulmaqdis Timur sebagai ibu negaranya,” ujarnya.


Pelajar lakukan kesalahan jenayah dikenakan tindakan tatatertib

0

BANGI, Khamis – Para pelajar Institusi Pengajian Tinggi (IPT) yang ditahan dan dituduh di mahkamah boleh dibawa ke Jawatankuasa Tatatertib meskipun Seksyen 16D Akta Universiti dan Kolej Universiti (AUKU) telah dihapuskan.

Berdasarkan akta itu, Naib Canselor sesebuah universiti awam boleh menuduh pelajar yang terlibat dengan kesalahan perhimpunan aman atau kes kesalahan jenyah yang lain ke Jawatankuasa Tatatertib.

Penasihat Undang-Undang Universiti Sains Malaysia (USM), Dr. Khairul Anuar Che Azmi berkata, para pelajar tidak boleh mendakwa pihak universitii tiada hak untuk berbuat demikian kerana mereka ditahan pihak polis dan didakwa di mahkamah.

“Dalam keadaan-keadaan tertentu, Naib Canselor sebenarnya boleh menuduh seseorang itu. Perkataan boleh ini maksudnya tidaklah atau hendaklah, bukan perkataan wajib.

Artikel berkaitan

Pandora Papers: Siasat semua termasuk bekas Perdana Menteri

Hari Pengundian Awal Bermula, GPS Terus Mendahului

Selangor, Kuala Lumpur Catat Kes Luar Tabii Tertinggi

Muhyiddin tarik balik permohonan pindahkan kes ke Mahkamah Tinggi

Cadang Tubuh Srikandi Muda Galak Penglibatan Wanita Muda

“Naib Canselor boleh menuduh pelajar itu ke Jawatankuasa Tatetertib atau Naib Canselor itu juga boleh untuk tidak menuduh pelajar tersebut ke jawatakuasa itu.

“Kalau mahasiswa persoalkan kenapa mereka perlu dibawa lagi ke Jawatankuasa Tatatertib Universiti, sedangkan mereka sudah ditangkap, ditahan polis, disoal siasat, kertas siasatan di bawa ke Pendakwa Raya dan dituduh di mahkamah, itu hanyalah persepsi mahasiswa,” katanya.

Beliau berkata demikian bagi menjawab soalan yang dibangkitkan oleh mahasiswa dalam Sesi Town Hall Akta Universiti dan Kolej Universiti 1971 (AUKU) bersama Menteri Pendidikan Tinggi, Datuk Seri Mohamed Khaled Nordin di Dewan za’ba.

Dalam sesi soal jawab bersama para pelajar. seorang mahasiswa membangkitkan isu berkenaan Seksyen 16 AUKU, yang mana terdapat seseorang pelajar yang dituduh di mahkamah tetapi pada masa yang sama universiti membawa pelajar tersebut ke Jawatankuasa Tatatertib .

Mahasiswa berkenaan mempersoalkan kenapa perlu dibawa ke Jawatankuasa Tatatertib , sedangkan pelajar terbabit berdepan dengan tuduhan mahkamah.

Menurut Dr. Khairul, setiap mahasiswa perlu faham daripada segi beberapa konteks yang berlaku terhadap mereka.

“Persepsi dari sudut undang-undang adalah berbeza dan berlainan. Ini bukan soal kesalahan yang mencakupi akta perhimpunan aman sahaja. Ia juga melibatkan kesalahan jenayah seperti mencabul, membunuh dan sebagainya.

“Jika pelajar itu terlibat dalam kes jenayah, maka pihak universiti berasakan pelajar ini perlu ditahan daripada tidak hadir ke kuliah.

“Dalam konteks ini, jika Seksyen 16D AUKU dipadamkan terus, maka langsung tidak boleh dibawa pelajar tersebut ke jawatankuasa berkenaan, sedangkan dia melakukan kesalahan bunuh atau liwat dan sebagainya,” katanya.

Justeru, katanya, penggunaan Seksyen 16D AUKU perlu dilaksanakan secara berhemah oleh kedua-dua pihak iaitu universiti dan pelajar-pelajar yang telah melakukan kesalahan berkenaan.


Pertahan institusi masjid daripada jadi gelanggang politik

0

BANGI, Rabu – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah bertitah agar umat Islam terus mempertahankan institusi masjid daripada menjadi gelanggang politik mana-mana pihak.

Seri Paduka bertitah, masjid perlu menjadi satu institusi yang cukup suci, mulia dan dihormati sekali gus contoh kepada agama-agama lain.

“Kita tak mahu adanya institusi masjid ini tempat kita berpecah belah. Nauzubillah. Kita semua harus menentukan keharmonian masjid ini dipelihara oleh kita umat Islam, bukan pemimpin semata-mata tetapi kariah masjid berkenaan.

“Saya akan sentiasa ingatkan khususnya di Pahang masjid tak boleh dicampuri unsur-unsur politik waima siapa sekali pun,” titah baginda pada majlis Pemasyhuran Masjid Ar-Razzaq dan Majlis Berbuka Puasa di Bachang di Melaka hari ini.

Artikel berkaitan

Najib Mohon Tangguh Keputusan Rayuan Kes SRC

Tujuh kertas siasatan berunsur hina agama, kaum, institusi diraja dibuka

Abdul Rasheed calon tepat, paling sesuai jadi Gabenor BNM

Najib punca Malaysia jadi negara kleptokrasi, pencuri

SMART jalankan misi kemanusiaan, selain operasi SAR mangsa gempa bumi Turkiye

Hadir sama Raja Permaisuri Agong, Tunku Azizah Aminah Maimunah Iskandariah dan turut diiringi Yang Dipertua Negeri Melaka, Tun Mohd Ali Rustam dan Ketua Menteri, Datuk Seri Ab Rauf Yusoh.

Dalam pada itu, Al-Sultan Abdullah turut mengucapkan tahniah atas pelantikan Ab Rauf sebagai Ketua Menteri Melaka ke-13 serta menzahirkan ucapan terima kasih kepada bekas Ketua Menteri, Datuk Seri Sulaiman Md Ali yang menguruskan lawatan Seri Paduka ke negeri berkenaan sebelum ini.

“Hari ini saya mengucapkan terima kasih di atas setiap persiapan (untuk menyambut keberangkatan tiba). Saya menghargai usaha dicurahkan Sulaiman.

“Hari ini begitu besar erti kepada saya dan keluarga dapat hadir (ke Melaka). Kali ketiga sejak 2019. Dalam masa tiga, empat tahun ini saya dapat kenal tiga Ketua Menteri seperti mana saya berpengalaman di Kuala Lumpur dengan empat Perdana Menteri. – SINARHARIAN


Sejak bila Malaysia tidak hormati hak orang bukan Islam?

0

BANGI, Khamis –
Pemerhati Politik, Prof Dr Mohd Ridhuan Tee Abdullah tampil mempersoalkan sejak bila pula golongan bukan Islam di negara ini kian dianaktirikan.

“Sejak bila hak bukan Islam dinafikan?, Kenapa ada pemimpin berucap sebegini?, Apakah hanya ada segelintir yang tidak mahu bersama dalam perayaan mereka, maka kita dituduh sebagai menafikan hak bukan Islam?” katanya d
alam satu kenyataan di laman rasmi Facebook
.

Jelasnya, Malaysia merupakan negara di dunia yang sekian lama memberikan layanan adil serta meraikan bukan Melayu Islam lebih daripada sepatutnya.

Antara buktinya adalah wujud bilangan rumah ibadat bukan Islam, kuil, hindu, tokong dan gereja lebih banyak berbanding surau serta masjid walaupun negara ini menjadikan Islam sebagai agama Persekutuan,

Manakala, bangsa yang terkaya di negara ini jelas menunjukkan bukan dalam kalangan bangsa Melayu.

Artikel berkaitan

Pemain hoki digantung, tidak dibenarkan mewakili negara

Harga siling ayam, telur dimuktamad esok

Polis Selangor Teruskan misi bantu mangsa banjir

Gerakan Murtad Malaysia Anjur Forum Kebebasan Agama Ambang 2023 Hina Islam

Masa Belajar Pendidikan Islam Lebih Di SK Daripada SJK

Tambah beliau, negara ini juga sentiasa membuka pintu bagi meraikan perayaan mereka sehingga ibu kota tenggelam akibat perarakan agama berkenaan.

Sehubungan itu, sewajarnya negara perlu sedar bahawa identiti Melayu Islam di negara ini sudah lama tenggelam malah identiti bukan Islam yang semakin menonjol.

Ridhuan Tee antara yang lantang mengkritik kenyataan Perdana Menteri yang menyeru umat Islam di negara ini supaya tidak angkuh terhadap orang bukan Islam

Justeru, Ridhuan Tee menyifatkan, pemimpin mahupun pihak yang berkata demikian mempunyai akal yang sangat cetek.

Ridhuan Tee mengeluarkan pendapat itu untuk mengulas kenyataan Perdana Menteri, Datuk Seri Anwar Ibrahim yang menggesa kaum Melayu Islam di negara ini supaya tidak terlalu selesa dan angkuh sehingga meminggirkan kelompok lain.

Tegasnya juga, umat Islam di negara ini wajar mengambil pengajaran daripada pentadbiran Kemboja yang meraikan masyarakat Islam di negara itu.


Pusat Astronomi Antarabangsa jangka 1 Syawal pada Jumaat

0

BANGI, Jumaat – Pusat Astronomi Antarabangsa yang berpangkalan di Emiriah Arab Bersatu (UAE) mengumumkan, negara-negara Islam akan menjalankan kewajipan mencerap hilal bagi menentukan awal bulan Syawal pada 20 April yang berkemungkinan menjadi penghujung Ramadan.

Menurut portal
Gulf News
, bagaimanapun beberapa negara di Asia termasuk Australia mungkin tidak dapat melihat keadaan anak bulan Syawal dengan mata kasar mahupun menggunakan teleskop khas.

Namun, beberapa negara Islam lain berkemungkinan dapat menyaksikan anak bulan pada tarikh berkenaan.

Kebanyakan negara Islam mungkin mengumumkan permulaan 1 Syawal pada keesokan harinya yang akan menjadikan hari Jumaat, 21 April sebagai hari pertama Aidilfitri.

Artikel berkaitan

Sejak bila Malaysia tidak hormati hak orang bukan Islam?

Rombakan Kabinet: GRS, BN, PH bentuk Kerajaan Negeri Sabah

Peratusan keluar mengundi di Negeri Sembilan kurang akibat hujan

PKR teruskan legasi di Melaka, Gagal sebarang kerusi di Sarawak

Malaysia salur lebih AS$2 juta kepada Turkiye, Syria

Di Malaysia, pengisytiharan tarikh 1 Syawal pada setiap tahun dibuat oleh Penyimpan Mohor Besar Raja-Raja melalui media utama sejurus menerima laporan hasil cerapan anak bulan selepas mendapat perkenan Yang di-Pertuan Agong yang mewakili Raja-Raja Melayu. – AGENSI


Anwar tiada masalah beri bukti, sedia jawab tuntutan Dr M

0

BANGI, Jumaat – Perdana Menteri, Datuk Seri Anwar Ibrahim bersedia mengemukakan bukti berhubung kenyataan yang dikeluarkan beliau terhadap bekas Perdana Menteri, Tun Dr Mahathir Mohamad yang didakwa berunsur fitnah.
Anwar turut menyatakan bahawa Tun Mahathir dilihat membawa terlalu banyak elemen negatif terhadap bangsa Melayu.
“Pentadbiran dia (Tun Mahathir) ada baiknya tetapi kerosakan yang dibuat agak banyak kalau nak bercakap mengenai soal bangsa Melayu.
“Dia selalu cakap Melayu malas, tidak berterima kasih dan semua yang negatif ini tidak betul.
“Ada juga bangsa lain yang malas, yang mudah lupa pun ada juga tetapi janganlah sampai menghina, Melayu telah lahirkan ramai golongan pemikir, ini semua masalah minda kolonial.
“Dia minta bukti saya akan kemuka bukti, tiada masalah,” katanya.
Beliau berkata demikian ketika mengulas tuntutan Tun Mahathir sebelum ini yang memberi tempoh tujuh hari untuk beliau menarik semula kenyataan atau berdepan dengan tindakan undang-undang.
Anwar berucap pada Sesi Dialog Bersama Majlis Perwakilan Pelajar Universiti Teknologi Mara (UiTM) Se-Malaysia sempena lawatan ke UiTM hari ini.
Pada 18 Mac lalu, Anwar dalam ucapannya dilapor menyelar sikap seorang bekas pemimpin yang dilihat mengeluh dengan nasib orang Melayu dan mendakwa mereka tertindas di bawah pentadbiran kerajaan ketika ini.
Tanpa menamakan secara khusus siapa individu terbabit, Anwar hanya memberi gambaran dengan angka ’22 tahun dan 22 bulan’ yang merujuk kepada tempoh pentadbiran.
Kenyataan Anwar yang juga merupakan Presiden PKR itu turut menyentuh mengenai individu berkenaan membolot harta bagi keluarga dan anak-anaknya.


Bakar bendera Israel tanda solidariti – UMNO

0

BANGI, Jumaat – Pemuda UMNO dan orang ramai menunjukkan solidariti bersama rakyat Palestin yang ditekan oleh regim Zionis dengan membakar bendera Israel di Kuala Lumpur pagi ini.
Pembakaran bendera Israel itu diketuai Ketua Pemuda UMNO, Dr Muhamad Akmal Saleh pada Himpunan Solidariti Bersama Palestin di hadapan Masjid Jamek Kampung Baru selepas solat Jumaat.
Muhamad Akmal berkata, himpunan itu dibuat bagi menunjukkan solidariti rakyat Malaysia bersama Palestin tidak pernah pudar walau apa jua keadaan.
“Tujuan pertama adalah untuk menghantar mesej kepada rejim Zionis bahawa walaupun mereka menyakiti sahabat dan saudara kita di Palestin, ini bermakna mereka menyakiti kita di seluruh dunia terutama umat Islam,” katanya.
Tentera Israel dilaporkan menyerbu Masjid Al-Aqsa di Baitulmuqaddis Timur kelmarin, serbuan pada malam kedua berturut-turut dalam tempoh kurang 24 jam.
Berpuluh-puluh anggota pasukan keselamatan Israel yang lengkap bersenjata bertindak menyerbu pekarangan masjid itu ketika hampir 20,000 jemaah Palestin sedang mengerjakan solat Tarawih.
Muhamad Akmal berkata, bagi tujuan kedua, pihaknya akan menghantar surat bantahan secara rasmi kepada Kementerian Luar agar dibawa ke peringkat Pertubuhan Kerjasama Islam (OIC) dan Pertubuhan Bangsa-Bangsa Bersatu (PBB).
“Kami menggesa seluruh negara Islam bersatu padu serta menentang keganasan dan kezaliman yang telah dilakukan oleh rejim Zionis kepada saudara kita di Palestin ini.
“Cukup-cukuplah, tak habis-habis rejim Zionis ini menyakiti saudara kita di Palestin,” tegasnya.
Katanya, surat bantahan itu akan dihantar ke Kementerian Luar pada Isnin depan.
“Kami minta agar OIC dan PBB segera bertindak daripada mereka ini menyakiti dan menzalimi saudara kita di Palestin,” katanya.
Beliau turut memaklumkan Pemuda UMNO akan melancarkan Himpunan Solidariti Bersama Palestin ini di seluruh negara.


Israel lancar serangan udara di Gaza

0

BNAGI, Jumaat –
Ramadan dicemari lagi dengan insiden keganasan apabila tentera rejim Israel melakukan serangan udara kepada kumpulan militan Palestin Hamas di selatan Lubnan dan Semenanjung Gaza.

Tentera Israel berkata, serangan itu adalah tindak balas kepada serangan 34 roket yang dilepaskan dari Lubnan ke utara Israel pada Khamis lalu yang dipersalahkan oleh Hamas.

Ketegangan itu memuncak selepas dua malam serbuan polis Israel di masjid al-Aqsa di Baitulmaqdis awal minggu ini sehingga mencetuskan konfrontasi ganas dengan penduduk Palestin dalam masjid itu.

Pemimpin Hamas, Ismail Haniyeh yang berada di Lubnan ketika kejadian berkata, rakyat Palestin tidak akan berdiam diri dalam menghadapi pencerobohan Israel.

Artikel berkaitan

Malaysia kutuk tindakan bakar Al-Quran oleh ahli politik Denmark

78 negara hadiri majlis pelantikan Presiden Turkiye

Delegasi Hamas tunaikan umrah

Gempa ranapkan tinggalan sejarah Kota Gaziantep berusia 2,200

Elon Musk tukar logo Twitter dengan X

Perdana Menteri Israel, Benjamin Netanyahu turut memberi amaran beberapa jam sebelum serangan bahawa mereka akan menghancurkan musuh dan membayar harga untuk setiap tindakan keganasan.


JAWI, SWCorp fokus tingkat kebersihan masjid dan surau

0

BANGI, Jumaat – Perbadanan Pengurusan Sisa Pepejal dan Pembersihan Awam (SWCorp) dengan kerjasama

Jabatan Agama Islam Wilayah Persekutuan (JAWI) akan memperluas program kebersihan di 845 buah masjid serta surau di Wilayah Persekutuan Kuala Lumpur, Putrajaya dan Labuan.

Kerjasama ini turut melibatkan program kebersihan serta menangani pembaziran di 62 sekolah agama dan tahfiz yang berdaftar.

Memorandum persefahaman (MoU) dimeterai dan disaksikan Menteri di Jabatan Perdana Menteri (Hal Ehwal Agama), Datuk Mohd Na’im Mokhtar serta Menteri Pembangunan Kerajaan Tempatan Nga Kor Ming di Putrajaya hari ini.

Kor Ming berkata, antara inisiatif yang difokuskan dalam MoU itu adalah pelaksanaan tandas di masjid dan surau bertaraf BMW (Bersih, Menawan dan Wangi).

Artikel berkaitan

Ceramah Dr Sikh, AJK masjid perlu bertanggungjawab

Penyatuan Ummah Penting Dalam Mendepani Pilihan Raya

Selangor, Kuala Lumpur Catat Kes Luar Tabii Tertinggi

Persenda OKU Diminta Mohon Maaf

Cukai cecair vape tidak memadai demi kesihatan

“Inisiatif kedua adalah pembinaan Drive-Thru Recycling Center (DTRC) di seluruh negara dan khususnya kita mulakan di kawasan masjid yang mempunyai kawasan yang luas.

“Saya yakin dengan kerjasama daripada Jawi, impian kita akan menjadi realiti. Seterusnya adalah pelaksanaan Pejabat dan Premis JAWI Sifar Sisa (Pesis) dan perkongsian ilmu mengimarahkan alam sekitar dalam kursus pra-perkahwinan,” katanya.

Beliau berkata demikian pada sidang media selepas menghadiri majlis menandatangani MoU antara SWCorp dan JAWI di Putrajaya hari ini.

Tambah beliau, kerjasama ini merupakan satu permulaan dan akan diperluaskan ke setiap negeri serta rumah ibadat agama lain seperti gereja dan kuil pada masa hadapan.

Beliau berkata, pelaksanaan MoU ini diharap dapat mencapai Kadar Kitar Semula Kebangsaan sebanyak 40 peratus pada 2025 dan 50 peratus sisa makanan dapat dikurangkan dari dihantar ke tapak pelupusan menjelang tahun 2030.

“Ini adalah antara sasaran kita setakat hari ini. Walaupun kita melepasi sasaran, 33.71 peratus sampah kita telah mencapai tahap kitar semula tapi sasaran kita adalah sekurang-kurangnya 40 peratus menjelang tahun 2025 dengan kerjasama erat bersama dengan JAWI dan masyarakat tempatan serta komuniti, kita akan membina komuniti yang bersih dan peka ekonomi kitaran dan kita merancakkan lagi usaha ini,” katanya.


JPM nafi siasat salah guna kuasa KSN, KPPA

0

BANGI, Jumaat –
Kenyataan media yang didakwa dikeluarkan Pejabat Perdana Menteri berkenaan siasatan kes salah guna kuasa terhadap Ketua Setiausaha Negara (KSN) dan Ketua Pengarah Perkhidmatan Awam (KPPA) adalah palsu.

Menerusi laman Facebook rasmi, Jabatan Perdana Menteri (JPM) menafikan pengeluaran  sebarang kenyataan seperti yang ditularkan di media sosial.

“Tindakan mengeluarkan kenyataan tersebut ternyata berniat jahat dan mengelirukan rakyat,” kata JPM melalui kenyataan itu.

Kenyataan yang didakwa dikeluarkan oleh Pejabat Perdana Menteri berhubung siasatan itu.

JPM turut mendakwa kenyataan itu berniat jahat dan mengelirukan rakyat.

Artikel berkaitan

PN berhak rancang tumbangkan kerajaan

Hishammuddin terima surat digantung keahlian UMNO

PEMBELA bantah mansuh Akta Hasutan, sokong penambahbaikan

KPM umum sekolah cuti khas Aidilfitri pada 19 April

Abdul Rasheed calon tepat, paling sesuai jadi Gabenor BNM

Justeru, JPM menggesa orang ramai supaya tidak menyebarkan atau berkongsi sebarang maklumat yang tidak sahih dan palsu itu.

Terdahulu, kenyataan palsu bertarikh 6 April itu memaparkan dakwaan kononnya Suruhanjaya Pencegahan Rasuah Malaysia (SPRM) akan menjalankan siasatan dengan kadar segera terhadap kes salah guna kuasa melibatkan perkhidmatan KSN dan KPPA.


Kebocoran siasatan SPRM terhadap Nazlan telah dijelaskan

0

BANGI, Jumaat –
Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said menjelaskan, beliau telah memberi jawapan secara lisan di Dewan Rakyat berhubung isu kebocoran penyiasatan Suruhanjaya Pencegahan Rasuah Malaysia (SPRM) berkaitan Hakim Mahkamah Rayuan, Datuk Mohd Nazlan Mohd Ghazali dan hasil siasatan pada 23 Februari lalu.

Menerusi satu kenyataan yang dibuat, beliau berkata, perkara itu telah dibangkitkan Ahli Parlimen Tenggara, Manndzri Nasib dan Ahli Parlimen Tasek Gelugor, Datuk Wan Saiful Wan Jan pada persidangan Dewan Rakyat.

Azalina berkata, beliau menjelaskan bahawa SPRM memaklumkan satu laporan siasatan suruhanjaya itu terhadap Mohd Nazlan telah dikemukakan kepada Ketua Hakim Negara berhubung pelanggaran Kod Etika Hakim 2009 dalam surat bertarikh 21 Februari lalu.

Artikel berkaitan

Nahas ELmina: Polis sah identiti semua mangsa

Kenal pasti, tutup lompang dalam Perlembagaan Persekutuan

Yayasan Maghfirah Puji Usaha Koordinasi Sukarelawan Di Selangor

KPDN Kedah ambil tindakan peniaga jual gula bersyarat

Maritim Malaysia tumpas cubaan seludup 4.8 juta rokok

“Saya juga telah memaklumkan dalam Dewan Rakyat bahawa perkara ini tertakluk kepada keputusan Ketua Hakim Negara selaras Fasal-Fasal 3 dan 3A Perkara 125, Perlembagaan Persekutuan,” kata Azalina dalam kenyataan itu.

Jawapan balas beliau kepada surat Tetuan Shafee & Co juga selaras dengan jawapan di Dewan Rakyat serta fakta berkenaan dengan perkara tersebut dalam melaksanakan tanggung jawab selaku anggota pentadbiran kepada Parlimen.

Azalina juga meminta Tetuan Shafee & Co untuk mengemukakan permohonan secara rasmi kepada SPRM sekiranya berhasrat untuk mendapatkan hasil siasatan berkenaan.

Menurutnya lagi, sebarang perkara berkaitan adalah di bawah bidang kuasa Badan Kehakiman serta kerajaan juga sentiasa menghormati dan terus berpegang kepada prinsip doktrin pengasingan kuasa.

Terdahulu, surat didakwa daripada Ketua Pesuruhjaya SPRM, Tan Sri Azam Baki kepada Tengku Maimun, tular di media sosial beberapa hari selepas Mahkamah Persekutuan menolak permohonan bekas Perdana Menteri, Datuk Seri Najib Razak untuk membuat semakan ke atas sabitan dan hukuman dikenakan terhadap bekas Presiden UMNO itu.

Menurut surat itu, SPRM pada Februari lalu memaklumkan satu laporan terhadap Mohd Nazlan sudah dikemukakan kepada Ketua Hakim Negara berhubung pelanggaran peraturan di bawah Kod Etika Hakim 2009.


Kerajaan perluas bantuan e-dompet mahasiswa

0

BANGI, Jumaat – Perdana Menteri, Datuk Seri Anwar Ibrahim mengumumkan bantuan e-dompet sebanyak RM200 kepada pelajar universiti di negara ini akan diperluaskan.
Beliau berkata demikian ketika mengulas soalan mahasiswa berhubung inisiatif berkenaan yang hanya diterima pelajar berusia 18 hingga 20 tahun.
“Saya akan putuskan supaya e-wallet itu boleh dimanfaatkan kepada semua mahasiswa,” katanya pada program Sesi Dialog Bersama Majlis Perwakilan Pelajar Universiti Teknologi Mara (UiTM) hari ini.
Dalam pada itu, Anwar yang juga Menteri Kewangan turut memberi jaminan kerajaan akan menumpukan soal capaian internet yang memerlukan tindakan segera.
Tambah Anwar, kerajaan terlebih dahulu perlu memastikan tiada kawasan yang terkecuali daripada rangkaian 5G yang meluas.
“Sebab itu arahan kami kepada Kementerian Komunikasi supaya syarat pertama perlu pastikan rangkaian internet diperluas di seluruh negara.
“Untuk universiti, kami akan adakan beberapa perancangan segera supaya akses internet diperoleh di seluruh kampus,” ujarnya lagi.
Selain itu, kerajaan juga menyedari berhubung keluhan mahasiswa mengenai kos tiket penerbangan membabitkan Sabah dan Sarawak yang agak mahal sewaktu musim percutian.
Menurut Anwar, kerajaan berkemungkinan akan mempertimbang untuk memberikan subsidi tiket penerbangan, bagaimanapun ia perlu menerusi perbincangan bersama beberapa pihak terlibat.
“Baru-baru ini, Menteri Pengangkutan ada sebut mengenai tambahan dan pengurangan (harga tiket) semasa cuti tapi kerajaan perlu bagi subsidi kepada pelajar dan ada logiknya.
“Kami perlu berunding dengan syarikat penerbangan, mungkin setahun sekali kita boleh bagi, saya akan bincang terlebih dahulu.
“Ini satu masalah yang saya terima membabitkan keluarga dari Sabah dan Sarawak, bukan semua daripada keluarga yang senang ,” katanya.
Sebelum ini, terdapat beberapa keluhan pelajar universiti mengadu tentang kos tiket penerbangan yang tinggi terutama pada musim perayaan.


Lantik Timbalan Exco membazir wang rakyat – PN Melaka

0

BANGI, Jumaat – Pembangkang Dewan Undangan Negeri (DUN) Melaka mengkritik pelantikan 11 Timbalan Ahli Majlis Mesyuarat Kerajaan Negeri (EXCO) dalam kerajaan Melaka yang dikatakan tindakan sia-sia dan menghabiskan wang rakyat.
Ketua Pembangkang DUN Melaka, Dr Mohd Yadzil Yaakub berkata, pelantikan Timbalan Exco itu akan membelanjakan wang yang banyak dan wang itu boleh digunakan untuk kebajikan rakyat.
Tambah beliau, peruntukan kepada dua Ahli Dewan Undangan Negeri (ADUN) pembangkang dari Perikatan Nasional (PN) iaitu beliau sendiri di DUN Bemban dan Dr Mohd Aleef Yusof (Sungai Udang) lebih adil kepada rakyat berbanding perlantikan Timbalan EXCO memandangkan Melaka merupakan negeri kecil.
“Kerajaan Melaka sendiri dari peringkat awal tidak mampu untuk menyediakan peruntukan hanya kepada 2 pembangkang tetapi melantik Timbalan EXCO menjadikan 21 orang dari 28 jumlah ADUN yang mustahil tanpa belanja tambahan.
“Keputusan ini menggambarkan kerajaan negeri yang terbentuk lebih mengutamakan keselesaan ADUN dalam blok kerajaan berbanding membawa agenda rakyat,” katanya.
Dr Yadzil berkata demikian ketika diminta mengulas kenyataan Ketua Menteri, Datuk Seri Ab Rauf Yusoh malam tadi yang menjemput beliau dan Mohd Aleef untuk menyertai Kerajaan Perpaduan menjelang Persidangan DUN pada Jun ini.
Tambah beliau, kedua-dua pembangkang DUN Melaka akan kekal berada di blok pembangkang dalam memastikan semak dan imbang berkesan kepada kerajaan negeri.
“Kami kekal dengan prinsip akan menjadi pembangkang yang berwibawa menjadi
check and balance
 kepada kerajaan Melaka serta akan mendengar suara hati rakyat dan memperjuangkan denyut nadi mereka,” katanya.
Dalam pada itu, Ab Rauf berkata, pihaknya menyasarkan kerajaan negeri pimpinan beliau sifar pembangkang menjelang pembentangan Enakmen Anti Lompat Parti di negeri itu.


Lidah manusia lebih panjang daripada akal – Ustaz Zamani

0

BANGI, Jumaat – Lidah manusia lebih panjang daripada akalnya.

Demikian pendapat Presiden BERJASA, Ustaz Zamani Ibrahim ketika mengulas kenyataan
Perdana Menteri, Datuk Sri Anwar Ibrahim yang mendakwa orang Melayu bersifat angkuh.

Menerusi kandungan video yang dimuat naik di Facebook, beliau berpendapat bahawa orang Melayu yang didakwa memiliki sikap angkuh dan terlalu selesa sehinggakan tidak mahu bergaul dengan kaum lain hanyalah persepsi Anwar semata-mata.

Artikel berkaitan

Jemaah Mahu Kerajaan  Pertimbang Kos Dan Pilihan Tempat Kuarantin

Sekolah perlu SOP tentukan hukuman murid : i-Guru

Segera dapatkan dos penggalak kedua – KKM

The 1975 beraksi biadap, penganjur henti persembahan serta merta

Konsep Malaysia Madani mampu ancam Perlembagaan Persekutuan

“Saya tidak bersetuju untuk mengatakan kaum Melayu angkuh.

“Kalau kita tengok dalam sistem pendidikan di negara ini, kita telah menyediakan sistem pendidikan kebangsaan yang menerima semua kaum untuk duduk dalam sistem yang sama tidak kira Melayu, Cina, India.

“Malah, semua bangsa pun boleh duduk dalam satu sistem yang sama bagi melahirkan satu generasi yang sama aliran.”

Ustaz Zamani juga mempersoalkan kengapa masih wujud sekolah-sekolah yang berlainan di negara ini.

“Namun, apa yang berlaku hari ini?

“Terdapat sekolah venakular, ada juga Sekolah Jeni Kebangsaan (SJK) Tamil dan ada juga SJK Cina yang masih wujud lagi pada hari ini,” katanya.

Beliau menambah, orang-orang Melayu tidak pernah mempertikaikan sumbangan kerajaan dalam memberikan peruntukan untuk sekolah-sekolah tersebut.

Katanya, kebanyakan orang-orang kaya di Malaysia bukan terdiri orang Melayu tetapi orang Cina yang berada dalam senarai 10 terkaya di Malaysia.

“Siapa yang paling kaya di Malaysia?

“Orang Melayu ataupun orang bukan Melayu yang paling kaya.

“Malah ada tak dalam senarai 10 orang terkaya di Malaysia ini ada orang Melayu,” katanya.

Beliau turut menyuarakan kebimbangan dan menggambarkan ini sebagai satu bentuk kemarahan Perdana Menteri kerana pada Pilihan Raya Umum ke-15 (PRU15) lalu, orang Melayu tidak mengundi PKR serta DAP.


Makanan tidak halal boleh guna perkataan Menu Rahmah

0

BANGI, Jumaat –
Kementerian Perdagangan Dalam Negeri dan Kos Sara Hidup (KPDN) menyangkal dakwaan  penggunaan label Menu Rahmah yang dianggap tidak bersesuaian oleh sesetengah pihak sekiranya digunakan pada makanan tidak halal.

Menterinya, Datuk Seri Salahuddin Ayub berkata, pihaknya tidak menghalang jika terdapat produk non-halal yang dilabel pada harga Rahmah selagi makanan itu hanya terjual kepada bukan Muslim.

“Kami juga tidak menerima aduan yang serius kalau ada pun adalah suara-suara yang terpencil yang kononnya ‘Rahmah’ itu tidak boleh digunakan untuk makanan bukan halal.

“Kami jelas, ini adalah jualan Rahmah yang dilancarkan kepada semua cuma bagi bukan Muslim mereka nak buat menu non Muslim dengan harga rahmah itu tidak boleh dihalang sebenarnya.

Artikel berkaitan

Lambakan Nepal di Nilai tiada kerja dan tidak diberikan gaji

Tambah baik sistem pengecaman identiti, elak isu mayat tertukar berulang

Kerajaan Pusat tidak akan berubah meskipun PN menang 6 negeri

Bekas peguam 1MDB, Jasmine Loo ditahan polis – Saifuddin

Belanjawan 2023 : Jimat-cermat, tiada cadangan tangani isu kenaikan harga – Pakar

“Tidak bercanggah dengan syarak Islam sekiranya menggunakan Rahmah itu menyebabkan gerai ataupun menjual kepada golongan mereka sendiri,” ujar Salahuddin
 dalam sidang media selepas Program Karnival Jualan Rahmah Raya 2023 di Tapak Futsal Lama PKNS Bangi petang semalam.

Tambahnya, inisiatif Payung Rahmah ini mendapat sambutan menggalakkan malah beliau mendapati tiada perkara yang membimbangkan kementerian seperti pameran dan penyediaan barangan tidak berkualiti.

Setakat ini, hanya kes terpencil dilakukan peniaga seperti tidak mempamerkan tanda harga pada barangan.

Sementara itu, Salahuddin memaklumkan harga ayam di Johor yang menjangkau RM11 sekilogram seperti dilaporkan oleh beberapa akhbar adalah satu salah faham dan tidak betul.

Katanya lagi, harga ayam kini dijual pada harga kawalan iaitu RM9.40 sekilogram, malah sekiranya terdapat harga yang lebih daripada itu, tindakan akan diambil  di bawah Akta Pencatutan (AKHAP) 2011.

“Itu tidak ada dah, itu tidak betul sebenarnya kalau ada pun memang terlalu terpencil dan KPDN dan penguatkuasa menyiasat semua tempat, kalau ada begitu maknanya ada masalah di antara peruncit dan pemborong.

“Kadang-kadang  mereka itu dilanggari dan itu yang belaku tetapi keseluruhan kenyataan rasmi KPDN, bekalan ayam smeuanya dijual pada harga kawalan, semuanya patuh RM9.40.

“Kalau ada yang lebih daripada itu, Akta Pencatutan 2011 akan dikenakan oleh pegawai serta tindakan lain,” katanya.

Dalam pada itu, Salahuddin turut mengingatkan kepada semua pemain industri agar tidak berkompromi dengan kualiti bagi memastikan produk payung Rahmah yang disediakan adalah yang terbaik kepada pelanggan.

Terdahulu, Program Karnival Jualan Rahmah 2023 turut diiringi oleh Ahli Parlimen Bangi, Syahredzan Johan dan Ahli Dewan Undangan Negeri (DUN) Sg Ramal, Mazwan Johar Ali.


PDRM nafi jadi dalang kegiatan seludup mercun

0

BANGI, Jumaat – Polis Diraja Malaysia (PDRM) menafikan tuduhan yang digambarkan sebuah laporan akhbar mengatakan bahawa agensi penguatkuasa tersebut menjadi dalang kegiatan penyeludupan mercun.
Menurut Ketua Polis Negara, Tan Sri Acryl Sani Abdullah Sani, kes yang dilaporkan itu telah diambil tindakan kerana suspek yang ditahan atas kesalahan aktiviti pengedaran mercun merupakan seorang anggota polis.
“Kedua-dua suspek ditahan dan direman selama empat hari bermula 5 hingga 8 April bagi membantu siasatan sebelum kertas siasatan dikemukakan kepada Timbalan Pendakwa Raya.
“Selain siasatan jenayah, PDRM juga akan mengambil tindakan dalaman ke atas suspek polis berkenaan yang didapati menyalahgunakan kenderaan pasukan di luar waktu bertugas bagi menjalankan aktiviti menyalahi undang-undang,” katanya dalam satu kenyataan hari ini.
Tambah Acryl Sani, PDRM tidak pernah bertolak ansur dengan mana-mana warga polis yang terlibat dengan kegiatan jenayah dan akan mengambil tindakan tegas sekiranya menerima bukti sebarang perlakuan demikian.
“PDRM juga mengalu-alukan masyarakat untuk menyalurkan maklumat sahih bagi membolehkan tindakan diambil dalam membanteras sebarang salah laku atau aktiviti menyalahi undang-undang,” ujarnya.


Pengumuman hari raya pertama akan dibincang – Mohd Na’im

0

BANGI, Jumaat – Desas-desus perayaan 1 Syawal dijangka jatuh pada hari Jumaat bersamaan dengan 21 April 2023 semakin hangat diperkatakan serta tersebar di media sosial.

Bagaimanapun, Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar berkata, pihaknya akan mengadakan mesyuarat bersama Jawatankuasa Fatwa sebelum membuat apa-apa pengumuman.

“Sepertimana yang disebut, kuasa itu di bawah
Penyimpan Mohor Besar Raja-Raja
. Jadi saya rasa kita kena tunggu. Kita akan bincang di Jawatankuasa Fatwa dan sebagainya cuma kita seboleh-bolehnya nak mengelakkan apa yang berlaku pada tahun lepas tu tidak berulang supaya tidak terkejut,” katanya.

Beliau berkata demikian selepas menghadiri Majlis Menandatangani Memorandum Persefahaman (MoU) antara Perbadanan Pengurusan Sisa Pepejal dan Pembersihan Awam (SWCorp) dengan Jabatan Agama Islam Wilayah Persekutuan (JAWI) di Putrajaya hari ini.

Artikel berkaitan

Ahli UMNO dipecat sedang giat memasarkan diri – Puad Zarkashi

Tragedi Batang Kali: Pemilik lima kenderaan di tapak perkhemahan dikenal pasti

Mahkamah Rayuan benarkan rayuan MAIS & kerajaan negeri kembalikan agama Islam wanita

Anwar berdepan cabaran raih undi orang Melayu

DPMM Gesa Kerajaan Cari Jalan Terbaik Bantu Rakyat

Jelas beliau, keputusan tetap akan dibuat oleh Penyimpan Mohor Besar Raja-Raja melalui media utama sejurus menerima laporan hasil cerapan anak bulan selepas mendapat perkenan Yang di-Pertuan Agong yang mewakili Raja-Raja Melayu.

Mohd Na’im berkata, pihaknya akan berusaha untuk memastikan perayaan dapat disambut dengan persediaan dan rakyat diharap dapat bersabar serta melakukan persiapan rapi bagi menghadapi perayaan itu.

Sebelum ini, Pusat Astronomi Antarabangsa yang berpangkalan di Emiriah Arab Bersatu (UAE) mengumumkan negara-negara Islam akan menjalankan kewajipan mencerap hilal bagi menentukan awal bulan Syawal pada 20 April.

Menurut portal
Gulf News
, kebanyakan negara Islam mungkin mengumumkan permulaan 1 Syawal pada keesokan harinya yang akan menjadikan hari Jumaat, 21 April sebagai hari pertama Aidilfitri.


Sarjan direman minta rasuah daripada penagih, pengedar dadah

0

BANGI, Jumaat – Seorang anggota polis berpangkat sarjan direman enam hari bagi membantu siasatan kes meminta serta menerima rasuah daripada penagih serta pengedar dadah tahun lalu.
Perintah reman dikeluarkan Majistret S Punitha terhadap lelaki berusia lingkungan 40-an itu selepas membenarkan permohonan yang dikemukakan Suruhanjaya Pencegahan Rasuah (SPRM) di Mahkamah Majistret Ipoh hari ini.
Tempoh reman sehingga Rabu depan itu bagi membolehkan siasatan lanjut dibuat mengikut Seksyen 17(a) Akta SPRM 2009.
Difahamkan, lelaki yang bertugas di Bahagian Siasatan Jenayah Narkotik, Ibu Pejabat Polis Daerah (IPD) Perak Tengah itu ditahan pada Khamis kerana disyaki meminta dan menerima wang rasuah antara RM1,500 hingga RM10,000 daripada pengedar dan penagih dadah sekitar daerah Perak Tengah.
Tindakan itu dipercayai dilakukan anggota tersebut untuk tidak mengambil tindakan terhadap pesalah yang ditahan.
Pada Khamis, dua anggota termasuk seorang wanita masing-masing berpangkat sarjan ditahan SPRM Perak dan direman selama lima hari sehingga Isnin depan untuk membantu siasatan bagi pertuduhan rasuah.
Sementara itu, Pengarah SPRM Perak, Datuk Mohd Fauzi Mohamad ketika dihubungi mengesahkan penahanan itu.


Tiada protes tidak bermakna mogok doktor kontrak gagal

0

BANGI, Jumaat – Kempen mogok doktor yang dilakukan oleh sekumpulan doktor kontrak tidak boleh dianggap gagal walaupun tiada sebarang tindakan protes berlaku di mana-mana hospital serta pusat kesihatan seluruh negara.
Wakil Hartal Doktor Kontrak (HDK) berkata, walaupun tiada protes dalam bentuk fizikal, tidak bermakna mogok itu gagal.
Katanya, hasil hebahan mengenai mogok itu, hampir setiap hari media tempatan menyiarkan berita mengenainya dan beberapa pihak termasuk pertubuhan bukan kerajaan (NGO) memberikan reaksi kepada isu berkenaan.
“Malah, Kabinet turut memberi reaksi kepada isu doktor kontrak apabila bersetuju menubuhkan Jawatankuasa Peringkat Tertinggi bagi menangani isu itu.
“Perdana Menteri, Datuk Seri Anwar Ibrahim juga memberikan maklum balas di Parlimen dan ini sudah cukup membuktikan tuntutan doktor kontrak mendapat perhatian kerajaan,” katanya.
Kumpulan dikenali Mogok Doktor Malaysia sebelum itu berkata, lebih 8,000 doktor kontrak akan melakukan mogok antara 3 hingga 5 April lalu dengan mengambil cuti perubatan atau kecemasan sebagai protes terhadap sistem tidak adil dan gaji rendah dalam sektor penjagaan kesihatan awam.
Kumpulan itu juga memberi amaran terdapat 3,000 doktor kontrak akan meletak jawatan daripada KKM pada 1 April.
Selain menyerap semua doktor kontrak ke jawatan tetap tanpa sebarang syarat atau temu duga, mereka juga mendesak kenaikan gaji pokok serta kadar
on-call
 untuk pakar perubatan dan pegawai perubatan.
Mereka juga menuntut KKM untuk menyelesaikan isu kekurangan pakar, pegawai perubatan dan pegawai perubatan siswazah dengan segera.
Wakil HDK juga berpandangan tindakan mogok itu merupakan antara cara kumpulan doktor kontrak mengemukakan tuntutan mereka selepas tiada sebarang tindakan diambil kerajaan.
Katanya, mogok itu adalah hak pekerja berkenaan dan menjadi tindakan terakhir selepas sesi perbincangan serta tuntutan tidak dilayan.
“Kami melihat dari perspektif yang berbeza dan menganggap mogok anjuran kumpulan itu secara positif walaupun ia tidak mendapat sambutan.
“Kumpulan itu tidak mempunyai strategi yang jelas dan mereka terlalu tergesa-gesa melakukannya dengan notis pemberitahuan yang singkat,” katanya.
Mengulas lanjut, HDK sudah memohon untuk bertemu dengan Perdana Menteri bagi mengemukakan tuntutan berkaitan.


Umat Islam perlu bersatu, jangan berpuak-puak

0

BANGI, Jumaat – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah bertitah agar umat Islam bersatu hati dan tidak berpuak-puak meskipun mempunyai pandangan yang berbeza.

Baginda bertitah, umat Islam jangan terlalu taksub dengan pandangan masing-masing atau cepat beranggapan tidak baik terhadap mana-mana pihak kerana tindakan sedemikian adalah fenomena yang tidak ‘sihat’ untuk semua pihak.

Selain itu, Seri Paduka juga bertitah, masjid perlu menjadi satu institusi yang cukup suci, mulia dan dihormati serta bukannya dijadikan sebagai ‘gelanggang’ yang boleh memecah-belahkan umat Islam.

“Kita janganlah jadikan masjid sebagai gelanggang yang boleh memecah-belahkan dan kita jangan mudah seolah-olah kita ini berpuak-puak
don’t be to judgemental
, jangan cepat beranggapan orang ini puak A, orang ini puak B, orang ini puak C.

Artikel berkaitan

29 Kampung Melayu Dilenyapkan Di Pulau Pinang

Pemuda Pas Harap Pertemuan Mengukuhkan Penyatuan

Curi air pili bomba, kontraktor bayar kompaun RM100

Malaysia lakar kemenangan dalam kes tuntutan kumpulan Sulu

Gempa Turkiye & Syria: Arkitek apartmen mewah ditahan selepas larikan diri

“Ini adalah satu fenomena yang kurang sihat dan tidak sihat langsung, kita semua hamba Allah, kita (ada) satu Allah, satu rumpun orang Melayu dan beragama Islam mengikut ajaran taksiran Ahli Sunnah Wal Jamaah dan percaya kepada al-Quran dan sunnah, hadis, itu pegangan kita.

“Walaupun ada perbezaan pandangan, jangan terlalu taksub dengan pandangan berkenaan, apa lebih penting harus bersifat menyatukan walaupun perbezaan pandangan. Ini antara ciri-ciri yang boleh memajukan umat, negeri kita, kampung kita dan secara keseluruhannya negara kita,” titah Baginda.

Baginda bertitah pada majlis Pemasyhuran Masjid Jamek Ar-Rahmani dan Solat Jumaat di Kampung Banggol, Tasek Gelugor, Pulau Pinang hari ini.

Hadir mengiringi baginda, Yang DiPertua Negeri Pulau Pinang, Tun Ahmad Fuzi Abdul Razak dan Timbalan Ketua Menteri 1, Datuk Ahmad Zakiyuddin Abdul Rahman.

Dalam pada itu, Al-Sultan Abdullah menzahirkan ucapan tahniah di atas pemasyuran masjid berkenaan dan berharap masjid yang dibina sejak tahun 1980-an itu dapat diimarahkan dengan sebaik mungkin oleh umat Islam khususnya penduduk setempat di kawasan Tasek Gelugor.


52 penerbangan tambahan ke seluruh negara diluluskan MOVCOM

0

BANGI, Sabtu – Kementerian Pengangkutan (MOT) melalui Suruhanjaya Penerbangan Malaysia (MAVCOM) telah meluluskan 527 penerbangan tambahan ke destinasi utama dalam negara, termasuk Sabah dan Sarawak sempena Aidilfitri.

Kenyataan MOT memaklumkan, kapasiti penerbangan tambahan  pada tahun ini sebanyak 43 peratus lebih banyak berbanding musim perayaan hari raya tahun lalu.

Tambahnya, ia selari dengan industri penerbangan antarabangsa, penetapan harga tiket biasa adalah berdasarkan mekanisme dinamik, membolehkan pembeli awal menikmati harga terbaik apabila masih banyak tiket yang terjual.

Bagaiamanapun, harga menjadi lebih mahal apabila baki tiket semakin berkurangan di pasaran.

Artikel berkaitan

Relawan Muda ISMA Sumbang RM100,000 Bantu Mangsa Banjir Di Terengganu, Kelantan

Tiada istilah majoriti-minoriti dalam negara

Saifuddin nafi dakwaan KDN beri kerakyatan kepada warga China

‘Dato Malik’ di tahan SPRM di bawah AMLA

KKD usaha lindungi wartawan sambilan

“MAVCOM juga sudah meluluskan semua permintaan kapasiti tambahan oleh syarikat penerbangan yang menawarkan tambang tetap ke destinasi utama dalam negara.

“Berikutan itu, syarikat penerbangan termasuk AirAsia dan Batik Air sudah mengumumkan tiket penerbangan tambang tetap pada 7 dan 10 Mac lalu,” menurut kenyataan itu.

Selain itu, MAVCOM turut meluluskan penerbangan tambahan lain bagi memastikan ketersediaan tempat duduk yang lebih banyak dalam menangani peningkatan permintaan dan memastikan harga penerbangan berpatutan.

Tiket tambang tetap tersebut dijual dengan pantas, malah tiket tambang biasa turut menyaksikan kadar pembelian yang tinggi dan membawa kepada peningkatan harga bagi tiket berbaki.

Susulan itu, MOT dan MAVCOM menerusi intervensi susulan dengan mengadakan perbincangan bersama Malaysia Airlines Berhad (MAB) bersetuju untuk meningkatkan kapasiti penerbangan syarikat itu.

“40 penerbangan berjadual MAB akan menggunakan pesawat berbadan lebar Airbus A330 (
wide-body
) bagi menampung permintaan bagi sektor Kuala Lumpur ke Kuching dan Kuala Lumpur ke Kota Kinabalu.

“Penambahan kapasiti ini dapat membantu dalam menurunkan harga tambang sebelum ini.

Menurut pecahan kelulusan permohonan penerbangan tambahan sehala untuk Aidilfitri mengikut syarikat penerbangan adalah Malaysia Airlines (184), Batik Air (173), AirAsia (130), Firefly (18), MASwings (12) dan MYAirline (10).

Dalam pada itu, pecahan kelulusan permohonan penerbangan tambahan sehala untuk musim Aidilfitri dari Semenanjung ke Sabah atau Sarawak adalah Kota Kinabalu (118), Tawau (70), Sandakan (32) manakala Kuching (102), Sibu (34), Miri (20) dan Bintulu (14).

Jumlah keseluruhan bagi penerbangan tambahan ke Sabah adalah 220 manakala Sarawak pula sebanyak 170.

MOT berkata, jumlah terbabit adalah tambahan kepada 5,617 penerbangan sedia ada yang dijadualkan untuk beroperasi di Semenanjung, 2,149 antara Semenanjung dan Sarawak, manakala 2,033 antara Semenanjung dengan Sabah yang dikendalikan semua syarikat penerbangan dalam tempoh yang dinyatakan.


BERJASA anjur Iftar Muhibbah rai parti-parti politik tanah air, NGO

0

BANGI, Sabtu – BERJASA Shah Alam mengambil langkah berani dengan menganjurkan Majlis Iftar Mahabbah yang menghimpunkan pemimpin parti-parti Politik Melayu  di Hotel Mardhiyah, Seksyen 14, Shah Alam, Selangor semalam.

Majlis berbuka puasa itu turut dihadiri lebih 60 orang dengan pelbagai fahaman politik seperti UMNO, PAS, BERSATU, Gerakan Tanah Air serta beberapa pemimpin persatuan penduduk, badan bukan kerajaan (NGO), pertubuhan kebajikan dan pendidikan serta tokoh setempat sebagai mencapai kesatuan Ramadan berlandaskan satu aqidah dan kiblat yang sama.

Presiden BERJASA, Zamani Ibrahim bergambar bersama tetamu daripada pelbagai parti politik dan badan pertubuhan bukan kerajaan di Hotel Mardhiyah, Seksyen 14, Shah Alam, Selangor petang semalam.

Menerusi kenyaatan, BERJASA Shah Alam berkata, aqidah boleh menjadi sebab terkuat untuk bekerjasama dalam apa juga perkara yang bakal menguntungkan rakyat dan umat.

Majlis santai itu turut diraikan dengan membincangkan topik-topik hangat yang dikupas bersama wakil-wakil parti dalam suasana mahabbah dan mesra.

Artikel berkaitan

Abang Grab boleh kerja balik, akaun diaktif semula

Ahli Parlimen jangan kompromi soal etika pakaian, elak jadi isu politik

PAS mohon ketepikan saman Mujahid isu sokong LGBT

MUDA desak kerajaan batal projek PJD Link

Malaysia jadi tuan rumah sidang kemuncak ASEAN-GCC – Zambry

“Umat ini lebih beruntung jika pemimpin politiknya baik dan boleh bekerjasama atas perkara dan dasar yang menjadi pegangan bersama,” katanya.

Turut hadir, Presiden BERJASA, Zamani Ibrahim dan Pengerusi Perhubungan Negeri Selangor, Ustaz Annuar Salleh yang meraikan tetamu.


Malaysia perlu tekan PBB, OIC henti kekejaman Israel

0

BANGI, Sabtu – Malaysia perlu lantang menekan institusi antarabangsa sama ada melalui saluran Pertubuhan Bangsa-Bangsa Bersatu (PBB) atau Pertubuhan Kerjasama Islam (OIC) supaya campur tangan menghentikan kekejaman serta jenayah Israel dan membebaskan semua tahanan Palestin.

Pengerusi Perikatan Nasional (PN), Tan Sri Muhyiddin Yassin berkata, tindakan tentera Israel yang beberapa kali menceroboh pekarangan Haram Al-Sharif dan melakukan serangan tidak berperikemanusiaan terhadap jemaah awam Palestin di Masjid al-Aqsa adalah keji dan tidak boleh diterima.

Bekas Perdana Menteri itu menegaskan, PN mengutuk sekeras-kerasnya tindakan ganas sejak beberapa hari lalu sebagai perbuatan keji dan tidak boleh diterima, lebih-lebih lagi kerana dilakukan pada bulan Ramadan.

Katanya, perbuatan biadab rejim itu juga hanya sehari selepas Majlis Hak Asasi Manusia Pertubuhan Bangsa-Bangsa Bersatu (UNHRC) meluluskan usul A/HRC/52/L 32 yang ditaja Malaysia mengenai hak rakyat Palestin dan penempatan haram Israel di tanah air Palestin.

Artikel berkaitan

Tokoh wartawan negara kesal Menteri bidas laporan BH

Khairy perlu lebih masa sebelum kembali ke arena politik

Jamal Abdillah akur dan serahkan kepada bekas isteri

Pemimpin Hamas, UAE ucap tahniah kepada Anwar

Fadhlina sangkal dakwaan Bee Yin

“Justeru, kerajaan Malaysia tidak boleh berdiam diri dan perlu terus melakukan segala yang upaya untuk menekan institusi antarabangsa, sama ada melalui saluran PBB atau OIC untuk campur tangan bagi menghentikan kekejaman dan jenayah Israel serta membebaskan semua tahanan Palestin.

“Serangan keterlaluan dan provokatif ini memberi kesan serius terhadap keselamatan serta kestabilan di rantau Asia Barat dan menjejaskan sebarang usaha memulihkan proses damai,” katanya dalam kenyataan di Facebooknya hari ini.

Beliau berkata, laporan media menyatakan bahawa keganasan yang sama berlaku pada Ramadan pada 2021 dan 2022 dan peningkatan keganasan terhadap rakyat Palestin jelas melanggar undang-undang antarabangsa.

“Ketegangan di antara Israel dan Palestin mencapai titik didih sejak beberapa hari kebelakangan ini. Adalah wajar PBB semasa mengecam serangan itu, meningkatkan usaha untuk mempertanggungjawabkan Israel atas kelakuan mereka yang tidak boleh diterima.

“Sebagai anggota UNHRC bagi sesi 2022-2024, Malaysia perlu lebih lantang dan berperanan dalam mendesak supaya tindakan segera diambil untuk menghentikan pencerobohan dan membantu rakyat Palestin yang secara berterusan dizalimi dan dinafikan hak mereka,” katanya.


Pengampunan Najib, Anwar akui berada dalam Lembaga Pengampunan

0

BANGI, Sabtu – Datuk Seri Anwar Ibrahim mengakui beliau berada dalam Lembaga Pengampunan, namun menegaskan kuasa memberi keampunan adalah di bawah Yang di-Pertuan Agong mengikut Perkara 42(1) dan 42(2) Perlembagaan Persekutuan.

Susulan itu, Perdana Menteri menegaskan tidak timbul konflik kepentingan dalam hal itu kerana ada proses yang perlu diikuti dan keputusan akhir adalah di bawah kuasa Yang di-Pertuan Agong.

“Tentunya kita akan patuh kepada peraturan dan syarat, ia melalui proses ditetapkan walaupun saya akan ada dalam proses itu.

“Akhirnya seperti yang diketahui soal penganugerahan pingat dan soal pengampunan itu wewenang dan budi bicara Yang di-Pertuan Agong,” katanya kepada media selepas Pelancaran Program Kita-Untuk-Kita (K2K) di Shah Alam hari ini.

Artikel berkaitan

JPM nafi siasat salah guna kuasa KSN, KPPA

ADUN DAP dilantik Timbalan Yang Dipertua DUN Melaka

Kematian kanak-kanak perempuan, Menteri Kesihatan tunggu laporan polis

Sultan Selangor Pandang Serius Perpecahan Politik Orang Melayu

Kuliah Ustaz Azhar Idrus ditangguh, JAWI tampil beri penjelasan

Difahamkan, Anwar berada dalam lembaga itu bukan atas kapasitinya sebagai Perdana Menteri tetapi bagi menjaga portfolio Menteri Wilayah Persekutuan.

Di bawah Perkara 42(5) Lembaga Pengampunan membabitkan Peguam Negara, Menteri Persekutuan yang bertanggungjawab (Perkara 42(11) dan tidak lebih daripada tiga orang anggota lain yang dilantik oleh Agong.

Menurut Perlembagaan, Lembaga
Pengampunan
 perlu dianggotai Peguam Negara atau wakilnya, Menteri Besar atau Ketua Menteri atau Menteri Wilayah Persekutuan dan tidak lebih tiga anggota lain yang dilantik lembaga itu dipengerusikan sendiri oleh Yang di-Pertuan Agong

Semalam, Majlis Kerja Tertinggi (MKT)
UMNO
 memohon ihsan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah untuk mempertimbangkan pengampunan penuh kepada bekas Perdana Menteri, Datuk Seri Najib Razak.

Setiausaha Agung UMNO, Datuk Dr Asyraf Wajdi Dusuki berkata, ia sebagaimana kuasa diperuntukkan mengikut Perkara 42 (1) Perlembagaan Persekutuan.

Anwar berkata, setakat ini, adalah terlalu awal untuk beliau mengulas lanjut berhubung permohonan pengampunan membabitkan Najib itu.

Malah, katanya, beliau masih tidak melihat kertas kerja berhubung pengampunan itu.

“Semua pihak perlu menghormati sepenuhnya proses itu dan saya tidak melihat sebarang kertas kecuali resolusi UMNO,” katanya

Beliau juga menegaskan tidak mahu menghalang sesiapa saja memohon pengampunan kerana itu menjadi hak sesiapa saja untuk berbuat demikian.

“Permohonan itu perlu mengikuti proses yang mana akhirnya keputusan adalah di bawah budi bicara Yang di- Pertuan Agong,” katanya. – BERITAHARIAN


Pengampunan Najib: Hak mutlak Agong, Anwar tidak terlibat

0

BANGI, Sabtu – Permohonan UMNO kepada Yang di-Pertuan Agong,
Al-Sultan Abdullah Ri’ayatuddin Al-Mustafa Billah Shah
untuk memberi pengampunan diraja kepada bekas Perdana Menteri, Datuk Seri Najib Razak tidak akan menimbulkan keretakan dalam kerajaan.

Ahli Parlimen Pasir Gudang, Hasan Karim berkata, pengampunan itu adalah hak mutlak Raja dan
tidak memerlukan nasihat Perdana Menteri atau Kabinet.

“Adakah Anwar Ibrahim sebagai Perdana Menteri berada di dalam keadaan tertekan dan dilema untuk menasihati Agong sama ada mahu memberi pengampunan ataupun tidak kepada Najib Razak?

“Soalan ini tidak relevan dan tidak berbangkit. Perkara 42(4) (a) dibaca dengan Fasal (3) Perkara 40 menyatakan Agong bertindak dalam hal pengampunan itu selepas berunding dengan Lembaga Pengampunan. Ini bermakna asihat Perdana Menteri atau Jemaah Menteri tidak diperlukan,” katanya.

Artikel berkaitan

Mazlan Bujang Keluar BERSATU

Kerusi DUN Batang Kali diisytihar kosong – Speaker DUN Selangor

Ada Pihak Cuba Bunuh Karakter Azam Baki – MCW

Polis Tahan Ibu Saudara Kanak-Kanak Maut

PDRM pantau media sosial kumpulan dikaitkan dengan IS

Menerusi kenyataan di Facebook hari ini, Hasan berkata,
 mengikut Perkara 42(5), Lembaga Pengampunan terdiri daripada Peguam Negara, Menteri yang bertanggungjawab (Perkara 42(11)) dan tidak lebih daripada tiga anggota lain dilantik oleh Agong.

“Menteri Persekutuan yang bertanggungjawab di bawah Perkara 42(11) itu bukan Perdana Menteri tetapi Menteri Dalam Negeri. Ini membebaskan Anwar Ibrahim sebagai Perdana Menteri dari beban memutuskan soal pengampunan diraja itu,” katanya.

Semalam, UMNO mengumumkan Majlis Kerja Tertinggi (MKT) bersetuju untuk
memohon pertimbangan agar Yang di-Pertuan Agong memberi pengampunan penuh kepada Najib, yang kini sedang menjalani hukuman penjara selepas didapati bersalah menyeleweng dana SRC International Sdn Bhd.

Tambahnya, Anwar tidak boleh dipersalahkan jika pengampunan diberi atau ditolak kerana Perlembagaan Persekutuan dengan jelas menyatakan bahawa adalah satu-satunya prerogatif Agong untuk memberikan pengampunan.

“Anwar Ibrahim berada dalam keadaan selamat dan kerajaan pimpinannya selamat dalam badai yang datang bersama momentum usaha pengampunan Agong yang digerakkan oleh UMNO jika Anwar Ibrahim sebagai Perdana Menteri dan Jemaah Menterinya mengambil sikap mematuhi doktrin pengasingan kuasa iaitu tidak campur tangan dalam bidang kuasa Agong untuk menangani isu pengampunan tersebut mengikut peruntukan Perkara 42 Perlembagaan Persekutuan yang cukup jelas dari Fasal (1) hingga Fasal (13),” katanya lagi.

Najib mula menjalani hukuman penjara 12 tahun pada 23 Ogos 2022 selepas didapati bersalah atas tuduhan pecah amanah jenayah, penyalahgunaan kuasa dan pengubahan wang haram berhubung dengan RM42 juta SRC.

Awal minggu ini, Najib berkata, beliau akan cuba menggunakan penghakiman berbeza oleh Hakim Mahkamah Persekutuan, Datuk Abdul Rahman Sebli untuk menyokong permohonan bagi mendapatkan pengampunan diraja.

Pada 31 Mac, Rahman, yang merupakan Ketua Hakim Sabah dan Sarawak merupakan salah seorang daripada lima ahli panel Mahkamah Persekutuan yang mendengar permohonan Najib untuk semakan keputusan mahkamah menolak rayuan dalam kes SRC. Empat hakim lain tidak menemui alasan untuk membebaskan Najib.


Pengampunan Najib: Permohonan rayuan UMNO atas dasar simpati

0

BANGI, Sabtu – UMNO tidak berniat mendesak Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah susulan rayuan pengampunan penuh ke atas bekas Perdana Menteri, Datuk Seri Najib Tun Razak.

Presiden UMNO, Datuk Seri Ahmad Zahid Hamidi berkata, permohonan itu dibuat atas dasar bersimpati dan berharap ia mendapat pertimbangan yang sewajarnya.

“Kita tidak berhasrat untuk mendesak tetapi kita mohon agar Kebawah Duli Yang Maha Mulia Seri Paduka Baginda Yang di-Pertuan Agong agar dapat mempertimbangkan rayuan daripada UMNO.

“Kita bergembira bersama dalam iftar hari ini tetapi bekas pemimpin kita berada dalam penjara dan menikmati makanan, berbuka puasa dalam penjara.

Artikel berkaitan

Mangsa banjir enam negeri meningkat kepada 11,918

Tidak wajar halang MB Kedah hadir majlis Kerajaan Persekutuan – Samsuri

2 Marsyal Termasuk ‘Datuk’ Serah Diri

PM Digesa Ambil Tindakan Keras Terhadap Menteri, Pegawai NADMA

Muktamar PAS ditangguhkan beri laluan kepada PRN

“Kita amat bersimpati dan kita doakan beliau diberi kekuatan serta berdoa agar lembaga pengampunan dapat beri pertimbangan terhadap UMNO ini, Insya-Allah,” katanya.

Beliau berkata demikian ketika berucap pada majlis berbuka puasa UMNO di Pusat Dagangan Dunia (WTC) pada Jumaat.

Majlis Kerja Tertinggi (MKT) UMNO semalam memohon pertimbangan agar Yang di-Pertuan Agong memberi pengampunan penuh kepada Najib yang kini sedang menjalani hukuman penjara selepas didapati bersalah menyeleweng dana SRC International Sdn Bhd.

Rayuan tersebut dibuat susulan keputusan Mahkamah Persekutuan baru-baru ini menolak permohonan bekas Ahli Parlimen Pekan itu untuk menyemak semula sabitan dan hukuman penjara berkaitan dengan kes SRC.

Sementara itu, Ahmad Zahid juga mengumumkan Perhimpunan Agung UMNO (PAU) 2023 akan diadakan pada 7 hingga 10 Jun depan bagi membolehkan persiapan pilihan raya negeri dilakukan.